«Αναζητώντας τα Μυστικά της Καρδιάς»: Η εγχείρηση bypass και πότε ωφελεί\nΣτις αρχές της δεκαετίας του ‘70, άρχισε ουσιαστικά να εφαρμόζεται η εγχείρηση bypass για την αντιμετώπιση της στεφανιαίας νόσου.\nΗ νέα τεχνική καλλιέργησε μεγάλες ελπίδες όσον αφορά την ουσιαστική θεραπεία της νόσου. Μάλιστα, οι πλέον ευφάνταστοι περίμεναν ότι μέσα σε λίγα χρόνια το έμφραγμα του μυοκαρδίου και ο αιφνίδιος θάνατος θα ανήκαν πλέον στο παρελθόν. Εκατομμύρια άνθρωποι στον κόσμο μόλις έβλεπαν σοβαρές στενώσεις στη στεφανιογραφία τους άρον άρον πουλούσαν ακόμα και τα σπίτια τους για να προλάβουν να χειρουργηθούν για να μην πεθάνουν.\nΣτην Ελλάδα, το φαινόμενο αυτό έλαβε διαστάσεις επιδημίας. Δυστυχώς, όμως, δύο δεκαετίες μετά άρχισε η απογοήτευση. Οι ασθενείς που είχαν χειρουργηθεί άρχισαν να παθαίνουν εμφράγματα, ενώ ο αιφνίδιος θάνατος εξακολούθησε να αποτελεί μόνιμη απειλή. Έτσι, στις αρχές της δεκαετίας του ‘90, άρχισε να αποκαλύπτεται η αλήθεια.\nΠρώτοι οι Davies και Thomas απέδειξαν ότι οι βλάβες που σκοτώνουν δεν είναι αυτές που μέχρι τότε πιστεύαμε, δηλαδή δεν είναι οι μεγάλες αποφράξεις. Είναι οι μικρές στενώσεις, που πολλές φορές μετά βίας εντοπίζει ακόμα και η στεφανιογραφία. Αυτές οι βλάβες δεν παρακάμπτονται με εγχείρηση bypass.\nΓιατί, εάν στις περιπτώσεις αυτές επιχειρηθεί εγχείρηση bypass, τότε για υδροδυναμικούς λόγους, ύστερα από λίγο καιρό, το bypass αδρανοποιείται (βουλώνει). Έτσι, πρακτικά, οι βλάβες αυτές είναι μη αντιμετωπίσιμες χειρουργικά. Όμως αντιμετωπίζονται με τη σύγχρονη φαρμακευτική θεραπεία.\nΤο bypass είναι η εγχείρηση καρδιάς που γίνεται για να παρακαμφθούν με φλέβες ή αρτηρίες οι στενωτικές βλάβες (βουλώματα των αρτηριών της καρδιάς). Στη φωτογραφία αυτή η παράκαμψη γίνεται με φλέβες\nΗ εγχείρηση bypass, μπορεί αναμφισβήτητα να προσφέρει πολλά στις καταστάσεις εκείνες όπου οι στενώσεις ή οι αποφράξεις των στεφανιαίων αρτηριών δημιουργούν εκτεταμένη ισχαιμία του μυοκαρδίου με αποτέλεσμα πολλές φορές να υπολειτουργεί το μυοκάρδιο ή η καρδιά γενικότερα.\nΜέσα στις τρεις τελευταίες δεκαετίες, αποσαφηνίσθηκε το πότε ωφελεί το bypass. Σταμάτησε η υστερία, η οποία κακώς καλλιεργήθηκε στους ασθενείς, ότι εάν δεν χειρουργηθούν αμέσως μόλις διαπιστωθεί οτι υπάρχουν στενώσεις στις αρτηρίες της καρδιάς τους, κινδυνεύουν να πάθουν έμφραγμα ή να πεθάνουν αιφνίδια.\nΈτσι, με την ολοκλήρωση των γνώσεών μας σχετικά με το πώς και πότε εκδηλώνεται το έμφραγμα, τοποθετήσαμε σωστά το θέμα του πότε ωφελεί τον άρρωστο περισσότερο η εγχείρηση από τη συντηρητική θεραπεία.\nΗ εγχείρηση bypass είναι αναγκαία όταν τεκμηριώνεται ότι οι υπάρχουσες στενώσεις (βουλώματα) στη στεφανιογραφία προκαλούν μεγάλη ισχαιμία στο μυοκάρδιο. Η ισχαιμία είναι η κύρια αιτία τόσο του αιφνίδιου θανάτου όσον και της καρδιακής ανεπάρκειας και όχι η στένωση (βούλωμα). Είναι αξιοσημείωτο ότι το 60% των αρρώστων με καρδιακή ανεπάρκεια, είναι άρρωστοι με στεφανιαία νόσο.\nΤο bypass καθώς και η αγγειοπλαστική θεωρήθηκαν οι μεγαλύτερες παρεμβάσεις της Ιατρικής στην καρδιά από καταβολής του κόσμου. Εν τούτοις, ο αρχικός ενθουσιασμός δεν κράτησε πολύ. Στις δεκαετίες του ‘70 και του ‘80, όλοι πίστεψαν ότι με την ευρεία χρήση των μεθόδων αυτών το έμφραγμα και ο θάνατος από στεφανιαία νόσο γενικότερα θα εξέλιπαν.\nΔυστυχώς, όμως με το τέλος της δεκαετίας του ‘90, ο Παγκόσμιος Οργανισμός Υγείας διαπίστωσε ότι όχι μόνο δεν ελαττώθηκαν τα εμφράγματα και γενικότερα ο αιφνίδιος θάνατος, αλλά, αντιθέτως, αυξήθηκε η νοσηρότητα των ασθενών. Και τούτο, γιατί οι ασθενείς επανέρχονται στα νοσοκομεία για νέα επέμβαση ή για επιπλοκές του bypass ή της αγγειοπλαστικής.\nΗ παράκαμψη των στενώσεων των στεφανιαίων αρτηριών της καρδιάς με αρτηριακά ή φλεβικά μοσχεύματα απεικονίζεται σε αυτή τη φωτογραφία. Η υπεροχή των αρτηριακών μοσχευμάτων συνίσταται στο ότι δεν προσβάλλονται από αθηροσκλήρωση σε αντίθεση με τα φλεβικά μοσχεύματα, κατά συνέπεια είναι καλύτερα\nΓενικότερα, οι επεμβατικές τεχνικές αντιμετωπίζουν τις μεγάλες στενώσεις των στεφανιαίων αρτηριών, ενώ το 70% περίπου των εμφραγμάτων και των αιφνίδιων θανάτων οφείλεται σε θρόμβωση από ρήξη ή διάβρωση των μικρών στενώσεων, οι οποίες, μάλιστα σε ορισμένες ακραίες περιπτώσεις δεν φαίνονται ούτε με τη στεφανιογραφία. Δυστυχώς, καμία επεμβατική μέθοδος δεν μπορεί προληπτικά να αντιμετωπίσει τις μικρές αθηρωματικές πλάκες.\nΈτσι, η αγγειοπλαστική αποδεικνύεται σωτήρια μόνον εάν επιχειρηθεί τη στιγμή που θρομβώνεται και κλείνει η στεφανιαία αρτηρία, προτού ολοκληρωθεί η νέκρωση του μυοκαρδίου. Στην περίπτωση αυτή, ο χρόνος είναι ζωή. Στις χρόνιες αποφράξεις των στεφανιαίων αρτηριών, ο ρόλος των επεμβάσεων αυτών είναι ουσιαστικός όταν μεγάλες περιοχές του μυοκαρδίου δεν αιματώνονται φυσιολογικά λόγω των στενώσεων των στεφανιαίων αρτηριών. Έτσι, η κακή αιμάτωση του μυοκαρδίου προκαλεί την κακή λειτουργία του.\nΌταν υπάρχει κακή λειτουργία του μυοκαρδίου, η επαναιμάτωση ξαναδίνει ζωή στο μυοκάρδιο και μόνο τότε οι επεμβατικές τεχνικές αποδεικνύονται χρήσιμες και παρατείνουν το προσδόκιμο επιβίωσης του ασθενούς. Αντιθέτως, προληπτικά καμία επεμβατική τεχνική δεν παρατείνει τη ζωή, εκτός εάν οι στενώσεις αποδεικνύεται ότι προκαλούν μεγάλη ισχαιμία του μυοκαρδίου.\nΗ ισχαιμία είτε προκαλείται απότομα μετά από ένα θρόμβο που δημιουργείται μέσα στις στεφανιαίες αρτηρίες της καρδιάς ή χρονίως ως αποτέλεσμα των σοβαρών στενώσεων (βουλώματα), είναι πάντα καταστροφική.\nΗ ύπαρξη της ισχαιμίας διαπιστώνεται είτε με μια ειδική εξέταση κατά τη διάρκεια της στεφανιογραφίας είτε με σπινθηρογράφημα του μυοκαρδίου είτε με αξονική τομογραφία. Η ειδική αυτή εξέταση που μετρά την ισχαιμία κατά τη διάρκεια της στεφανιογραφίας λέγεται εφεδρεία των στεφανιαίων αρτηριών.\nΧωρίς την εξέταση αυτή δεν είναι αρκετή η απλή απεικόνιση της στένωσης μιας αρτηρίας (βούλωμα)! Η στένωση ανεξάρτητα από το πόσο μεγάλη είναι, αυτή καθ’ αυτή δεν απεικονίζει το βαθμό της ισχαιμίας.\nMore in this category: « Αναζητώντας τα μυστικά της καρδιάς: Η αγγειοπλαστική (μπαλόνι) πότε ωφελεί ουσιαστικά;\t«Αναζητώντας τα Μυστικά της Καρδιάς»: Οι θρόμβοι μέσα στην καρδιά και τι προκαλούν »


8 όχι και τόσο Εμφανή Συμπτώματα του Καρκίνου των Πνευμόνων που ΠΡΕΠΕΙ να γνωρίζει η Κάθε Γυναίκα – Newsitamea\nΌσον αφορά στην υγεία, θεωρώ πως ένας από τους καλύτερους τρόπους για να προστατευτούμε είναι να εξετάζουμε πάντοτε το τι συμβαίνει στο σώμα μας.\nΕξάλλου, η διάγνωση μπορεί να γίνει μόνο από γιατρό. Παρόλα αυτά, κανείς δεν γνωρίζει το σώμα σου καλύτερα από εσένα.\nΕσύ είσαι η πρώτη που θα παρατηρήσεις κάποιο σύμπτωμα. Ακόμη και πριν εμφανιστεί κάτι απτό, θα νιώθεις «πεσμένη», όπως σε μία περίπτωση όπου μία νέα γυναίκα επέμενε να κάνει βιοψία και τελικά είχε όγκο ενώ οι γιατροί είχα διαγνώσει λάθος ότι δεν είχε τίποτα.\nΑυτό δεν σημαίνει ότι οι γιατροί δεν γνωρίζουν τι λένε. Απλώς κανείς δεν γνωρίζει τον οργανισμό σου και τον τρόπο που λειτουργεί φυσιολογικά καλύτερα από εσένα.\nΓι’ αυτό και είναι τόσο σημαντικό για όλους μας να είμαστε σε θέση να ανακαλύπτουμε τα δύσκολα ανιχνεύσιμα πρώιμα συμπτώματα που ενδέχεται να υποκρύπτουν ένα σοβαρό ιατρικό πρόβλημα.\nΚαι το πιο σημαντικό; Οι γυναίκες θα πρέπει να γνωρίζουν πως ο γυναικείος οργανισμός ενδέχεται να επιδείξει διαφορετικά συμπτώματα από τον αντρικό.\nΣυγκεκριμένα, ο καρκίνος των πνευμόνων σκοτώνει ετησίως περισσότερες γυναίκες απ’ ό,τι οποιαδήποτε άλλη μορφή καρκίνου. Παρόλα αυτά, λίγες είναι οι γυναίκες που είναι ενήμερες για όλα τα συμπτώματα και ειδικότερα γι’ αυτά που εμφανίζονται αποκλειστικά στο φύλο τους.\nΣύμπτωμα 1: Δυσκολία στην αναπνοή\nΌλοι μας γνωρίζουμε τι σημαίνει να σου κόβεται η αναπνοή. Παρόλα αυτά, οι περισσότεροι από εμάς το νιώθουμε αυτό έπειτα από σωματική άσκηση.\nΕάν με το που σηκώνεσαι το πρωί νιώθεις πως σου κόβεται η αναπνοή, ενδέχεται να πάσχεις από σοβαρά αναπνευστικά προβλήματα.\nΗ δυσκολία στην αναπνοή είναι ένα από τα πρώιμα συμπτώματα που συνδέεται με τον καρκίνο των πνευμόνων κάθε μορφής.\nΣύμπτωμα 2: Αίσθηση κόπωσης\nΗ έντονη αίσθηση κόπωσης είναι σύμπτωμα που εμφανίζεται σε πολλές διαφορετικές ασθένειες, από τη γρίπη μέχρι τον συστηματικό ερυθηματώδη λύκο.\nΕάν αισθάνεσαι τόση κόπωση, πολύ πιο έντονη από εκείνη που προκαλείται από μία νύχτα αϋπνίας, θα πρέπει αμέσως να επισκεφτείς το γιατρό σου.\nΜέσω της κόπωσης, ο οργανισμός σου σου λέει ότι χρησιμοποιεί τα περισσευούμενα αποθέματα ενέργειάς του για να μπορέσει να τα βγάλει πέρα.\nΣύμπτωμα 3: Συνεχής βήχας\nΕάν έχεις βήχα που δεν υποχωρεί και φαίνεται πως χειροτερεύει, θα πρέπει να πας για εξετάσεις.\nΟ βήχας είναι η φυσική αντίδραση του οργανισμού σου ενάντια σε κάποιον ερεθισμό του αναπνευστικού συστήματος. Όμως, εάν δεν υποχωρεί, αυτό ίσως αποτελεί ένδειξη πως δεν έχει υποχωρήσει και η αιτία που τον προκάλεσε.\nΟ συνεχής βήχας αποτελεί ένα εμφανές, πρώιμο, προειδοποιητικό σύμπτωμα που συνδέεται με κάθε μορφή καρκίνου των πνευμόνων. Μπορεί να σε βοηθήσει να ανιχνεύσεις το πρόβλημα και να αναζητήσεις άμεση θεραπεία.\nΣύμπτωμα 4: Πόνος στην πλάτη και τους ώμους\nΣίγουρα, θεωρείς πως ο πόνος στην πλάτη δεν συνδέεται με τον καρκίνο των πνευμόνων. Για τις γυναίκες όμως, οι οξείς πόνοι και ο πόνος στην ωμοπλάτη φανερώνουν πως ίσως κάτι συμβαίνει.\nΚαι ο λόγος είναι ότι οι γυναίκες είναι πιο επιρρεπείς προς μία μορφή καρκίνου που ονομάζεται αδενοκαρκίνωμα.\nΟι όγκοι σε αυτήν την μορφή καρκίνου αναπτύσσονται στα εξωτερικά τοιχώματα των πνευμόνων και ενδέχεται να ασκούν πίεση στα πλευρά και τη σπονδυλική στήλη.\nΣύμπτωμα 5: Τραχιά φωνή\nΣυνήθως συνδέουμε την τραχιά φωνή με το κάπνισμα. Σε κάποιες όμως περιπτώσεις, αυτή η ξαφνική βραχνάδα ίσως αποτελεί σύμπτωμα της εξάπλωσης του καρκίνου.\nΟ καρκίνος στην αναπνευστική οδό ίσως προκαλέσει ερεθισμό και φλεγμονή στις φωνητικές χορδές και η φωνή σου ίσως γίνει τραχιά και βραχνή.\nΕάν η βραχνάδα στο λάρυγγα επιμένει για τρεις ή περισσότερες εβδομάδες, θα πρέπει να ελέγξεις το λάρυγγα και τους πνεύμονές σου.\nΣύμπτωμα 6: Απώλεια βάρους\nΟι περισσότεροι από εμάς κουραζόμαστε συνήθως στη δουλειά και προσπαθούμε μετά βίας να χάσουμε 4 – 7 κιλά.\nΕάν ξαφνικά αρχίσεις να χάνεις βάρος χωρίς προσπάθεια, και μάλιστα γρήγορα, ίσως θα πρέπει να αρχίσεις να ανησυχείς.\nΌταν ο οργανισμός σου είναι ταλαιπωρημένος, ίσως να αρχίσεις να καις τα αποθέματα λίπους και να μην έχεις όρεξη να φας και να δημιουργήσεις καινούρια.\nΣύμπτωμα 7: Δυσκολία στην κατάποση\nΕάν παρουσιάζεις οίδημα και φλεγμονή στην αναπνευστική οδό, ίσως παρατηρήσεις πως δυσκολεύεσαι και στην κατάποση.\nΕάν έχεις περάσει κάποιο κρυολόγημα και έμεινε λίγος πόνος, δεν χρειάζεται να ανησυχείς. Εάν όμως δυσκολεύεσαι συνεχώς να καταπιείς την τροφή ή το νερό, θα πρέπει ίσως να διερευνήσεις τι είναι αυτό που προκαλεί αυτό το οίδημα.\nΟ γιατρός σου μπορεί να σε βοηθήσει στον αποκλεισμό άλλων αιτίων, όπως της αλλεργίας ή των λοιμώξεων, πριν διερευνηθούν άλλοι λόγοι.\nΣύμπτωμα 8: Πόνος στο στήθος\nΌπως αναφέραμε και πιο πάνω, τα συμπτώματα που προκαλούνται από τα αδενοκαρκινώματα είναι λίγο διαφορετικά από αυτά που εμφανίζονται σε άλλες μορφές καρκίνου.\nΜπορεί να προκληθεί πόνος στο στήθος όπως και στην πλάτη. Μπορεί επίσης να εμφανιστεί πλευριτικό εξίδρωμα, μία επίπονη κατάσταση κατά την οποία προκαλείται φλεγμονή στους πνεύμονες.\nΕάν αντιμετωπίζετε συνεχή πόνο σε κάποιο σημείο των πλευρών σας, ίσως θα πρέπει να λάβετε και μία δεύτερη άποψη.\nΜάθετε περισσότερα για το καρκίνο των πνευμόνων και τα προειδοποιητικά συμπτώματά του στο LungCancer.org και μην παραλείψετε να ενημερώσετε τους συγγενείς και τους φίλου σας σχετικά μ’ αυτά που μάθατε.\nΠηγή κειμένου και εικόνων ittlethings.com/lung-cancer-signs-women/


Ιστορίες Καλοκαιριού - Στο Super Market\nΛατρεύω τα Super Markets των διακοπών. Στην χώρα του νησιού, στον επαρχιακό δρόμο μεταξύ των μικρών χωριών, στο camping. Βρίσκεις τα πάντα ακριβώς όσα χρειάζεσαι, όχι περισσότερα, όχι λιγότερα, ακριβώς όσα πρέπει.\nΌχι διακόσιες διαφορετικές μάρκες των ίδιων προϊόντων. Συσκευασίες παλιές, πολλές φορές σκονισμένες, ξεθωριασμένες, μπορεί να βρεις και τιμές σε δραχμές.\nΤα μόνα επιπλέον είδη που βρίσκεις στα ράφια και τα θέλεις όλα και ας μην τα χρειάζεσαι είναι τα εποχιακά. Του καλοκαιριού, της εποχιακής άνετης επιβίωσης.\nΛατρεύω τα Super Market's των διακοπών, λατρεύω τα ράφια των ανθρώπινων χαμηλών διαστάσεων, όσο χρειάζεται φορτωμένα, με είδη πάνω τους έτοιμα να ρουφήξουν την κούραση μιας χρονιάς. Μαθαίνεις νέες μάρκες προϊόντων, από τοπικές επιχειρήσεις, βρίσκεις είδη που ξέχασες ότι υπάρχουν, βρίσκεις είδη που ήθελες και δεν μπορούσες να βρεις στη βάση σου.\nΘυμάμαι χρόνια πριν σε super market ακριτικού νησιού. Βρήκαμε τσιμπιδάκι για τα φρύδια, ''το 'χε παραγγείλει η δασκάλα του σχολείου το χειμώνα'' μας είπε ο ιδιοκτήτης. Χώροι λιτή, σχεδόν άδειοι, αλλά τόσο γεμάτοι. Τα Super Market's των διακοπών σου δίνουν την εντύπωση ότι είναι συμπυκνωμένες όλες οι ανάγκες επιβίωσης με άρωματα και εικόνες από το παρελθόν και το παρόν ταυτόχρονα.


Εμφάνιση άρθρων βάσει ετικέτας: Ερμού\nΤετάρτη, 22 Νοεμβρίου 2017 14:15\nΑύξηση ενοικίων σε εμπορικούς δρόμους της Αθήνας, όπως και στην κεντρική Ερμού καταγράφει η Cushman & Wakefield, η οποία συνεργάζεται στην Ελλάδα με την εταιρεία Proprius.\nΤο αξιοσημείωτο είναι ότι με ένα ενοίκιο της τάξεως των 2.640 ευρώ ανά τετραγωνικό κατ’ έτος στην Ερμού ή 220 ευρώ ανά τετραγωνικό τον μήνα, ο ακριβότερος εμπορικός δρόμος της Ελλάδας επιστρέφει στους 20 πιο ακριβούς εμπορικούς δρόμους του κόσμου.\nΑναλυτικότερα, για την οδό Ερμού η άνοδος διαμορφώνεται στο +12,8%, για τη Μεταξά στη Γλυφάδα στο +4,3%, για την Κολοκοτρώνη στην Κηφισιά στο +4,5% και για την Σωτήρος στον Πειραιά στο +7,1%.\nΑύξηση κατά 3,8% έχουν σημειώσει από τις αρχές του 2017 και τα ενοίκια των καλών καταστημάτων στην Τσιμισκή της Θεσσαλονίκης.\nΗ φετινή έρευνα της Cushman επισημαίνει, μάλιστα, ότι τα ενοίκια αυξάνονται παρά το γεγονός ότι αυξάνεται και το μερίδιο των online πωλήσεων.


ΓΓ του ΟΗΕ: Δεν είναι λύση η στρατιωτική επέμβαση στη Συρία\nΕπιδιώκει την επανέναρξη των συζητήσεων\nΜε την ευκαιρία συνέντευξης Τύπου στο Ευρωπαϊκό Κοινοβούλιο στο Στρασβούργο, ο Μπαν ερωτήθηκε πώς σκοπεύει να αντιμετωπίσει τη νέα κατάσταση όπως διαμορφώνεται, ύστερα από την είδηση για τη διακοπή των συνομιλιών ανάμεσα σε ΗΠΑ και Ρωσία. Ο ΓΓ απάντησε :\n«Ενημερώθηκα για τη διακοπή των συζητήσεων ανάμεσα στις ΗΠΑ και στη Ρωσία. Μετά το Στρασβούργο, πηγαίνω στις Βρυξέλλες για να παραστώ στη συνεδρίαση των δωρητών για το Αφγανιστάν. Με αυτή την ευκαιρία θα μπορέσω να συναντήσω υψηλόβαθμους εκπροσώπους των δύο χωρών και της ΕΕ.\n«Μια χώρα δεν μπορεί να δράσει μόνη της. Θα πρέπει να δώσουμε έμφαση στην Ένωση και στην αλληλεγγύη σε παγκόσμιο επίπεδο.\n«Όσοι συνηγορούν για μια στρατιωτική λύση θα πρέπει να κατανοήσουν ότι μια τέτοια λύση δεν είναι εφικτή, μόνο μια πολιτική λύση θα μπορούσε να οδηγήσει σε μια βιώσιμη λύση» τόνισε ο Μπαν Κι Μουν.


ΚΩΝΣΤΑΝΤΙΝΟΥΠΟΛΙΣ | ΤΟ ΝΕΟ ΕΛΛΗΝΩΝ ΔΙΚΤΥΟ\nΕισάγετε το email σας για εγγραφή στην υπηρεσία αποστολής ειδοποιήσεων μέσω email για νέες δημοσιεύσεις. Διεύθυνση email\tΑΝΑΖΗΤΕΙΣΤΕ ΕΔΩ ΘΕΜΑΤΑ ΣΤΑ ΑΡΧΕΙΑ ΤΟΥ ΙΣΤΟΤΟΠΟΥ ΚΩΝΣΤΑΝΤΙΝΟΥΠΟΛΙΣ ΚΩΝΣΤΑΝΤΙΝΟΥΠΟΛΙΣ\nΗ άρση του αφορισμού της επανάστασης του 1821 από τον Γρηγόριο τον Ε’\nΑφήστε μια απάντηση Ακύρωση απάντησης\tΗ ηλ. διεύθυνσή σας δεν δημοσιεύεται. Τα υποχρεωτικά πεδία σημειώνονται με *Σχόλιο Όνομα * Ηλ. διεύθυνση * Ιστότοπος Ναι, προσθέστε με στους παραλήπτες των ενημερωτικών σας δελτίων. Επιθυμώ να λαμβάνω ειδοποιήσεις για νέα άρθρα μέσω email.\tKατηγορίεςKατηγορίες


Ξενοδοχεία σε: Baytarkinskoe\nBaytarkinskoe - Ξενοδοχεία\nΜάθετε περισσότερα για: Baytarkinskoe\nBaytarkinskoe: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Baytarkinskoe) θα βρείτε καταλύματα που ικανοποιούν τις ανάγκες όλων των ταξιδιωτών. Baytarkinskoe: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Baytarkinskoe), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Baytarkinskoe) είναι εδώ με την εγγύηση χαμηλότερης τιμής μας.


Ελληνικό Patch για το PES 2018! [Ανακοίνωση]\nRead 56360 times\nΙουλίου 7 2017\nΤο Pro Evolution Soccer 2018 θα κυκλοφορήσει στις 14 Σεπτεμβρίου, όμως η ομάδα του WeHellas έχει ήδη ξεκινήσει την προετοιμασία για τη δημιουργία του Ελληνικού Patch ... νωρίτερα από κάθε άλλη χρονιά!!! Μείνετε συντονισμένοι για να μαθαίνετε τα νέα!\nΤις επόμενες ημέρες θα σας παρουσιάσουμε τα στατιστικά των παικτών για τις Ελληνικές ομάδες, τα οποία έχουν ως βάση το Football Manager αλλά φυσικά θα τα διαμορφώσουμε σύμφωνα και με τις δικές σας προτάσεις.\nΈτσι, θα μπορείτε στα σχόλια να προτείνετε τις δικές σας βελτιώσεις σε συγκεκριμένα στατιστικά για να τις εφαρμόσουμε σε Updates του patch.\nΦέτος το πλάνο μας είναι να δημιουργήσουμε Ελληνικό Patch τόσο στην πλατφόρμα του PS4 όσο και στην πλατφόρμα του PC, καθώς αναμένουμε φέτος η έκδοση του PC να είναι εφάμιλλη με τις κονσόλες νέας γενιάς!\nΔείτε σήμερα μερικούς παίκτες από τις Ελληνικές ομάδες :\nWeHellas PES 2018 Patch


:: WinePlus - ΚΡΑΣΙ - Το κρασί και εμείς - Mineralité ή Μεταλλικότητα\nMineralité ή Μεταλλικότητα\nΤα τελευταία χρόνια συναντάμε αρκετά συχνά σε σημειώσεις γευστικής δοκιμής, που αφορούν κυρίως στα λευκά κρασιά, τη λέξη «μεταλλικότητα» (mineralité). Και συνήθως, αποδίδεται άμεση σχέση ανάμεσα στην περιεκτικότητα του εδάφους σε ανόργανα στοιχεία και τη γεύση του κρασιού. Γενικά αποδεκτές πηγές υποθέτουν ότι όσο υψηλότερη η περιεκτικότητα, τόσο μεγαλύτερη και η ένταση της μεταλλικής νότας στο κρασί. Κι όμως, αυτό δεν βγάζει νόημα! Διότι, τα περισσότερα μεταλλικά στοιχεία είναι άοσμα και έχουν -στην καλύτερη περίπτωση- μια ελαφρώς αλμυρή γεύση. Η παρουσία τους στο κρασί είναι ελάχιστη και σε κάθε περίπτωση, στην οργανοληπτική εξέταση, ανάμεσα σε φρουτώδη αρώματα, τανίνες, οξύτητα και αλκοόλη, περνούν απαρατήρητα.\nΠηγή: Tong Magazine


Νέα Ζωή: Μήνυμα για την Ημέρα Κατά του AIDS\nΜήνυμα για την Ημέρα Κατά του AIDS\n1η Δεκεμβρίου 2012: Σχεδόν 53 χρόνια μετά τον πρώτο βεβαιωμένο θάνατο από AIDS στην Αφρική, η μάστιγα αυτή θεωρείται πιο επίκαιρη από ποτέ. Μέχρι σήμερα, έχουν πεθάνει λόγω του HIV περίπου 25 εκατομμύρια άνθρωποι, ενώ περίπου 40 επιπλέον εκατομμύρια νοσούν.\nΣτην Ελλάδα της κρίσης, όπως αναφέρουν τα στοιχεία, το πρώτο δεκάμηνο του έτους δηλώθηκαν συνολικά 1.049 νέα κρούσματα, από τα οποία τα 883 αφορούν άνδρες και τα 166 γυναίκες.\nΤα αριθμητικά δεδομένα μιλούν από μόνα τους και αποδεικνύουν ότι ο ιός αποτελεί τη μέγιστη πρόκληση της γενιάς μας, αν αναλογιστεί μάλιστα κανείς ότι μέχρι πρότινος, οι συνολικές ανάγκες για την αποτελεσματική καταπολέμηση του AIDS ξεπερνούσαν ετησίως τα 20 δισεκατομμύρια δολάρια.\nΟ κόσμος αρνείται να αντιληφθεί την ύπαρξη και κατ' επέκταση της απειλή του AIDS. Οι ευπαθείς ομάδες – φορείς HIV, χρήστες ενδοφλέβιων ναρκωτικών, νέοι, εργαζόμενοι στο χώρο της βιομηχανίας του σεξ, ομοφυλόφιλοι – απλώνουν το χέρι τους προς το μέρος μας. Εάν σιωπήσουμε, εάν κλείσουμε τα μάτια, είμαστε συνένοχοι. Η υπευθυνότητα δεν έχει φύλο, ηλικία, κοινωνική θέση, μόρφωση. Η υπευθυνότητα είναι υποχρέωση ΌΛΩΝ.\nΕνημερώνομαι – Προφυλάσσομαι – Ζω – Δημιουργώ\nΠΟΛΙΤΙΣΤΙΚΟΣ ΣΥΛΛΟΓΟΣ ΝΕΑ ΖΩΗ\nΟι Lakonistas στη Βαμβακού ... Ένα εξαιρετικό αφιέ...\nΠρωταγωνιστής ο Πάρνωνας στην Ημερίδα της Νέας Ζωή...


Η Ελλάδα δεύτερη σε συμμετοχές στα Ευρωπαϊκά Winter Prelims του Hearthstone - Hearthstone: Heroes of WarCraft Pc\nΗ Ελλάδα δεύτερη σε συμμετοχές στα Ευρωπαϊκά Winter Prelims του Hearthstone\nCCA 2018: Οι νέες κυκλοφορίες κόμικ που θα δούμε στο ComicDom Con\nCall of Duty: Εγκαταλείπει το Black Ops 4 τα Single-Player Campaign;\nΕνάς θρυλικός χαρακτήρας μάλλον θα επιστρέψει στο Star Wars: Episode 9\nΣτα τάρταρα η τηλεθέαση για το φινάλε του "The Walking Dead" συγκριτικά με άλλες χρονιές\nΆτιτλο θα μείνει το Avengers 4 για καιρό ακόμα\nGuest Star o Mark Hamill στο φινάλε του Big Bang Theory\nHearthstone: Heroes of WarCraft Pc\nHearthstone: Heroes of WarCraft / 06/02/2017\nΜε την πρωτιά να κατέχει η Γερμανία.\nΜετά τα στατιστικά του GosuGamers για τους παίκτες που προκρίθηκαν στα Winter Prelims, μπορούμε πλέον να πούμε με βεβαιότητα ότι οι παίκτες της Ευρώπης στο Hearthstone έχουν ανεβάσει πολύ ψηλά τον πήχη.\nΕνώ η Αμερική είχε κατώτερο όριο πρόκρισης τους 13 πόντους και η Ασία με τον Ειρηνικό τους 11, οι παίκτες της Ευρώπης κατάφεραν να βάλουν όριο πρόκρισης τους 16 συνολικά πόντους. Αυτό σημαίνει πολλά, τόσο για την συνεχώς καλύτερη απόδοση των παικτών, όσο και για τον αριθμό των ατόμων που θα διαγωνιστούν για την πρόκριση στο Παγκόσμιο Τουρνουά στις Μπαχάμες.\nΈτσι, 81 συνολικά παίκτες θα μπορέσουν να διαγωνιστούν για την πρόκριση στα Worlds, αριθμός μεγαλύτερος από κάθε άλλο region. Πάμε όμως να δούμε αναλυτικά παρακάτω πόσοι παίκτες θα αγωνιστούν και από ποιες χώρες.\nΌπως βλέπετε η Ελλάδα βρίσκεται στην δεύτερη θέση, πίσω από την Γερμανία, με 9 παίκτες. Από την άλλη πλευρά, με τα Global Games να πλησιάζουν, όπου εθνικές ομάδες από διάφορες χώρες θα διαγωνιστούν μεταξύ τους, έχουμε τους πρώτους παίκτες που θα εκπροσωπήσουν απευθείας τις ομάδες τους.\nΜε τους "αρχηγούς" να έχουν πλέον ανακοινωθεί, αναμένουμε από την Blizzard την επιλογή οκτώ παικτών από κάθε χώρα, ανάλογα με την πορεία τους το 2016, για να μπορέσουμε να δώσουμε την ψήφο μας στα 3 άτομα που θα ακολουθήσουν τον Likeabawse στα Global Games.\nH Μαριάντζελα (Angelgraph) είναι αρθρογράφος στο eSports Dep του IGN Greece. Όταν δεν γράφει ή δεν ασχολείται με τα social media του IGN, μπορείτε να τη βρείτε στο Facebook. Keep Gaming, Buddies\nΑνακοινώθηκε η ημερομηνία κυκλοφορίας του The Witchwood\n20 χρόνια Starcraft με in game δώρα από την Blizzard


Το Ίδρυμα Θρακικής Τέχνης και Παράδοσης και η Νομαρχιακή Αυτοδιοίκηση Δράμας - Καβάλας – Ξάνθης έχουν τη χαρά να παρουσιάσουν στο κοινό της Θράκης στην αίθουσα «Λίλιαν Βουδούρη», την αναδρομική έκθεση μιας καταξιωμένης Ελληνίδας ζωγράφου, της κυρίας Άννας Κωφού, την Τετάρτη 14 Ιουνίου 2006 στις 20.00 το απόγευμα.\nΗ Άννα Κωφού γεννήθηκε στη Θεσσαλονίκη το 1913, και η πρώτη εικαστική παρουσία της ήταν το 1974! Έχει ήδη παρουσιάσει τα έργα της σε 14 ατομικές εκθέσεις και σε πάνω από 50 ομαδικές στην Ελλάδα, Γερμανία, Γαλλία και Ιαπωνία.\nΘέματα της αρχικά υπήρξαν οι κεραίες της τηλεόρασης, η σύγχρονη Θεσσαλονίκη και η Άνω Πόλη, λουλούδια, τοπία της Χαλκιδικής και Μακεδονίτικα τοπία. Στη συνέχεια, την κέρδισε το σκίτσο, οι μορφές και η αφαίρεση. Τις ελαιογραφίες ακολούθησαν οι ακουαρέλες, το μολύβι και το ακρυλικό.\nΈχει τιμηθεί με το βραβείο του «Club International des Beaux Arts», Μασσαλία, Γαλλία, 1989, ενώ είναι μέλος στις «Societe des Artistes Independants» στη Γαλλία, «Ένωση Καλλιτεχνών Παλαιού Φαλήρου» και «Ordine Academico International «Greci-Marino» στην Ιταλία.\nΤα εγκαίνια της έκθεσης θα γίνουν την Τετάρτη 14 Ιουνίου στις 20.00 στην αίθουσα του Ιδρύματος «Λίλιαν Βουδούρη» παρουσία της Πρόεδρου του Ιδρύματος, πρ. Υπουργού κυρίας Βιργινίας Τσουδερού, και της καλλιτέχνιδας.\nΗ έκθεση θα διαρκέσει έως τις 28 Ιουνίου 2006 και θα είναι ανοιχτή για το κοινό καθημερινά εκτός Κυριακής 09.00-14.00 & 19.00-21.00.


Έφτιαξαν χρυσό πόδι του σταρ Λιονέλ Μέσι – News.gr\nΈφτιαξαν χρυσό πόδι του σταρ Λιονέλ Μέσι\nΟ Λιονέλ Μέσι, το μεγαλύτερο ποδοσφαιρικό ίνδαλμα του πλανήτη, έγινε χρυσός. Κυριολεκτικά.\nΕξηγούμαστε. Ο Αργεντινός ποδοσφαιριστής είδε ένα όνειρο εκκεντρικών θαυμαστών του να γίνεται πραγματικότητα.\nΤο δημιούργημα της ολόχρυσης ρέπλικας, αξίας 4.000.000 ευρώ, παρουσιάστηκε το πρωί της Τετάρτης στο Τόκιο.\nΤο αντίγραφο του πέλματος του Αργεντινού ζυγίζει 25 κιλά και κατασκευάστηκε από τον Ιάπωνα κοσμηματοπώλη, Γκίνζα Τανάκα προς τιμήν των τεράστιων επιτευγμάτων του σταρ της στρογγυλής θεάς.\n"Είναι εξαιρετικό. Μπορείς να δεις με ακρίβεια όλα τα δάχτυλα, ακόμη και κάθε γραμμή από το πόδι του. Ένα πιστό αντίγραφο!", δήλωσε εκστασιασμένος ο αδερφός του Λιονέλ Μέσι, Ροντρίγκο, που παρευρέθηκε στην εκδήλωση παρουσίασης.\nΤο πόδι του Αργεντινού θα βγει προς πώληση, αρχής γενομένης από το απόγευμα της Πέμπτης 7 Μαρτίου και τα έσοδα που θα συγκεντρωθούν, θα δοθούν στο Ίδρυμα Λέο Μέσι για να κατευθυνθούν προς άπορα παιδιά.\nΟι συνεργάτες του Τανάκα κατασκεύασαν 50 μικρές -επίσης ολόχρυσες- ρέπλικες, βάρους 300 γραμμαρίων, οι οποίες αφορούν το... αποτύπωμα της πατούσας του Αργεντινού άσου.\nΟι τιμές τους κυμαίνονται γύρω στις 75.000 ευρώ η μία. Υπάρχουν, τέλος, άλλες, βάρους 100 γραμμαρίων, οι οποίες αντίστοιχα πωλούνται προς 32.000 ευρώ εκάστη.\nΔωρεές Κοινωνική μέριμνα Διεθνές ποδόσφαιρο Δημοπρασίες\nΟ «χάρτης» για τις αφορολόγητες γονικές παροχές και δωρεές\nΣταϊκούρας: 10 ασθενοφόρα στο ΕΚΑΒ από δωρεές για αντιμετώπιση του κορονοϊού\nΞεπέρασαν τα 89 εκατ. ευρώ οι δωρεές για την καταπολέμηση της πανδημίας στη χώρα


1 ΕΛΛΗΝΙΚΗ ΔΗΜΟΚΡΑΤΙΑ 1 η ΥΓΕΙΟΝΟΜΙΚΗ ΠΕΡΙΦΕΡΕΙΑ ΑΤΤΙΚΗΣ ΓΕΝΙΚΟ ΝΟΣΟΚΟΜΕΙΟ ΝΟΣΗΜΑΤΩΝ ΘΩΡΑΚΟΣ ΑΘΗΝΩΝ «Η ΣΩΤΗΡΙΑ» Αθήνα: Αριθμ. Πρωτ.: Λ. Μεσογείων 152, ΔΙΟΙΚΗΤΙΚΗ ΔΙΕΥΘΥΝΣΗ ΟΙΚΟΝΟΜΙΚΗ ΥΠΟΔ/ΝΣΗ ΤΜΗΜΑ ΠΡΟΜΗΘΕΙΩΝ ΠΛΗΡΟΦΟΡΙΕΣ: Αικ. Μελάκη ΤΗΛ: FAX: ΔΙΑΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ ΓΙΑ ΤΗΝ ΑΝΑΔΕΙΞΗ ΧΟΡΗΓΗΤΗ ΠΡΟΜΗΘΕΙΑΣ «ΠΡΟΣΩΠΙΔΩΝ ΝΑΡΚΩΣΕΩΣ» ( ΜΑΣΚΑΙ ΑΝΑΙΣΘΗΣΙΑΣ) ΠΠΥΥ 2011 CPV , προϋπολογιζόμενης δαπάνης ,00 συμπεριλαμβανομένου Φ.Π.Α. Έχοντας υπόψη: 1. Τις ανάγκες της Υπηρεσίας. 2. Τις διατάξεις του Π.Δ. 118/ Την από 2/ Απόφαση του Δ.Σ. του Νοσοκομείου με την οποία εγκρίθηκε το Π.Π.Υ.Υ Την ΚΥΑ 6588/ (ΦΕΚ 1650/ τ.β ) 5. Την από 5/ Απόφαση του Σ.Δ του Νοσοκομείου. 6. Την από 12/ Απόφαση του Ε.Σ.Ο.Δ. των διασυνδεόμενων Νοσοκομείων Γ.Ν. Γ. ΓΕΝΝΗΜΑΤΑΣ & ΓΝΝΘΑ Η ΣΩΤΗΡΙΑ 7. Την αριθμ. 5782/ έγκριση της Ε.Π.Υ. 8. Την 972/ Απόφαση Ανάληψης Υποχρέωσης (ΑΔΑ Β4ΘΤ Ο0Ξ ) ΠΡΟΚΗΡΥΣΣΟΥΜΕ Πρόχειρο διαγωνισμό με σφραγισμένες προσφορές για την ανάδειξη χορηγητή προμήθειας «ΠΡΟΣΩΠΙΔΩΝ ΑΝΑΙΣΘΗΣΙΑΣ» (ΜΑΣΚΑΙ ΝΑΡΚΩΣΕΩΣ) ΠΠΥΥ 2011 CPV , προϋπολογιζόμενης δαπάνης ,00 συμπεριλαμβανομένου Φ.Π.Α. Αναλυτικά : ΕΙΔΟΣ ΠΟΣΟΤΗΤΑ ΔΑΠΑΝΗ ΑΣΚΟΙ ΝΑΡΚΩΣΗΣ 2LIT ΤΕΜΑΧΙΑ ,00 ΜΑΣΚΕΣ ΛΑΡΥΓΓΙΚΕΣ ΑΠΛΕΣ ΤΕΜΑΧΙΑ ,50 ΜΑΣΚΕΣ ΓΙΑ BiPAP ΠΡΟΣΩΠΟΥ ΔΙΑΦΟΡΩΝ ΜΕΓΕΘΩΝ ΤΕΜΑΧΙΑ 2 600,00\n2 ΜΑΣΚΕΣ ΓΙΑ BiPAP ΣΤΟΜΑΤΟΡΙΝΙΚΕΣ ΔΙΑΦΟΡΩΝ ΜΕΓΕΘΩΝ ΠΟΛΛΑΠΛΩΝ ΧΡΗΣΕΩΝ ΤΕΜΑΧΙΑ ,00 ΜΑΣΚΕΣ ΝΑΡΚΩΣΗΣ (ΔΙΑΦ ΝΟΥΜ) TEMAXIA ,50 ΣΤΟΜΑΤΟΡΙΝΙΚΕΣ ΜΑΣΚΕΣ ΔΙΑΦ. ΜΕΓΕΘΩΝ ΜΙΑΣ ΧΡΗΣΗΣ TEMAXIA ,00 ΣΥΣΚΕΥΕΣ ΘΕΤΙΚΗΣ ΠΙΕΣΗΣ ΜΑΣΚΕΣ ΕΦΑΡΜΟΖΟΜΕΝΕΣ ΣΤΟ ΣΤΟΜΑ ΚΑΙ ΜΥΤΗ C PAP TEMAXIA ,00 ΤΟΠΟΣ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ ΤΟΠΟΣ ΔΙΑΓΩΝΙΣΜΟΥ Γ. Ν. Ν Θ. Α. «Η ΣΩΤΗΡΙΑ» Κτήριο Διοίκησης Αίθουσα Δ.Σ. ΗΜΕΡΟΜΗΝΙΑ ΔΙΑΓΩΝΙΣΜΟΥ ΗΜΕΡΑ ΩΡΑ Τετάρτη 12:00 μ. Οι προσφορές θα περιέρχονται στο πρωτόκολλο του Νοσοκομείου μέχρι τις ημέρα Τρίτη και ώρα 13:00μμ. Προσφορές που υποβάλλονται μετά τη λήξη του παραπάνω χρόνου δεν αποσφραγίζονται αλλά παραδίδονται στην υπηρεσία για επιστροφή. ΤΕΧΝΙΚΕΣ ΠΡΟΔΙΑΓΡΑΦΕΣ «ΤΕΧΝΙΚΕΣ ΠΡΟΔΙΑΓΡΑΦΕΣ ΑΣΚΩΝ ΝΑΡΚΩΣΕΩΣ 2 LIT Οι ασκοί να είναι από σιλικόνη Να είναι χωρητικότητας 2 lt With loop 22 mm connection ΤΕΧΝΙΚΕΣ ΠΡΟΔΙΑΓΡΑΦΕΣ ΛΑΡΥΓΓΙΚΩΝ ΜΑΣΚΩΝ Να είναι λαρυγγικές μάσκες με μπάρες Να διατίθενται σε νούμερα 3, 4, και 5 ΤΕΧΝΙΚΕΣ ΠΡΟΔΙΑΓΡΑΦΕΣ ΜΑΣΚΩΝ για εφαρμογή BiPAP/CPAP 1. Μάσκες για BiPAP, προσώπου (ολοπροσωπικές) Να είναι ιδανική για χρήση σε μη επεμβατικό εξαερισμό (NIV) BiPAP. Να είναι κατασκευασμένη από πολυαιθυλένιο. Να είναι διαφανής σε όλη την επιφάνεια, ώστε να εξασφαλίζει την άνεση ακόμα και σε κλειστοφοβικούς ασθενείς. Η περίμετρος της μάσκας να είναι κατασκευασμένη από σιλικόνη (μαξιλαράκι επαφής με το δέρμα). Να έχει ανατομικό σχήμα το οποίο να παρέχει γρήγορη στεγανοποίηση στην περίμετρο του προσώπου. Να φέρει συνδετικό 22mm με βαλβίδα αντιασφυξίας. Να διατίθεται σε μεγέθη τα οποία να εφαρμόζουν στους περισσότερους ενήλικες. Να διαθέτει ιμάντες στήριξης με ειδικά κλιπ για γρήγορη και εύκολη στήριξη στη κεφαλή. Να είναι ελεύθερη latex. Να φέρει βαλβίδα εκπνοής.\n3 Να φέρει υποδοχή σύνδεσης παροχής οξυγόνου. 2. Μάσκες Στοματορινικές για BiPAP διαφόρων μεγεθών και πολλαπλών χρήσεων σε διάφορους ασθενείς. Να διαθέτει μαξιλαράκι διπλού τοιχώματος ώστε να ενισχύει τη σφράγιση εκεί που χρειάζεται περισσότερο. Να διαθέτει επιλογέα ρύθμισης για σωστή τοποθέτηση της μάσκας στο μέτωπο. Να έχει ενσωματωμένη αντιασφυξιογόνο βαλβίδα. Να διαθέτει κλιπ για εύκολη αφαίρεση από το πλαίσιο και πλύσιμο του μαξιλαριού. Να έχει βαλβίδα εκπνοής (ανοίγματα εξαερισμού). Να φέρει υποδοχέα σύνδεσης παροχής οξυγόνου με εύκολη πρόσβαση. Να έχει κλιπ ιμάντων κεφαλής με διατήρηση των ρυθμίσεων για εύκολη επανατοποθέτηση. Να φέρει ιμάντες στήριξης κεφαλής (κεφαλοδέτες). Να διατίθεται σε διάφορα μεγέθη για ενήλικες. Να διατίθενται ανταλλακτικά. 3. Στοματορινικές μάσκες διαφόρων μεγεθών μιας χρήσης (για έναν ασθενή). Να διαθέτει κεφαλοδέτη (ιμάντες στήριξης στη κεφαλή) εύκολης και γρήγορης τοποθέτησης με κλιπ ταχείας απελευθέρωσης. Να φέρει μαξιλαράκι διπλού τοιχώματος από σιλικόνη, που εγγυάται σταθερότητα και στεγανή εφαρμογή. Να έχει αντιασφυξιογόνο βαλβίδα. Να διαθέτει δίοδο (βαλβίδα) εκπνοής. Να φέρει υποδοχή προσθήκης παροχής Ο 2. Να διατίθεται σε μεγέθη κατάλληλα για όλους τους ενήλικες (κυρίως μεσαίο και μεγάλο μέγεθος). 4. Μάσκες Εφαρμοζόμενες στο στόμα και μύτη CPAP. Μάσκες Στοματορινικές για CPAP διαφόρων μεγεθών και πολλαπλών χρήσεων για διάφορους ασθενείς. Να διαθέτει μαξιλαράκι διπλού τοιχώματος ώστε να ενισχύει τη σφράγιση εκεί που χρειάζεται περισσότερο. Να διαθέτει επιλογέα ρύθμισης για σωστή τοποθέτηση της μάσκας στο μέτωπο. Να έχει ενσωματωμένη αντιασφυξιογόνο βαλβίδα. Να διαθέτει κλιπ για εύκολη αφαίρεση από το πλαίσιο και πλύσιμο του μαξιλαριού. Να έχει βαλβίδα εκπνοής (ανοίγματα εξαερισμού). Να φέρει υποδοχέα σύνδεσης παροχής οξυγόνου με εύκολη πρόσβαση. Να έχει κλιπ ιμάντων κεφαλής με διατήρηση των ρυθμίσεων για εύκολη επανατοποθέτηση. Να φέρει ιμάντες στήριξης κεφαλής (κεφαλοδέτες). Να διατίθεται σε διάφορα μεγέθη για ενήλικες. Να διατίθενται ανταλλακτικά. ΤΕΧΝΙΚΕΣ ΠΡΟΔΙΑΓΡΑΦΕΣ ΜΑΣΚΩΝ ΝΑΡΚΩΣΕΩΣ Οι μάσκες ναρκώσεως ( νούμερα 3 6 ) να είναι από μαύρο ελαστικό με αεροθάλαμο με βαλβίδα πολλαπλών χρήσεων και με δακτυλίδι στερέωσης».\n4 ΓΕΝΙΚΟΙ ΟΡΟΙ ΔΙΑΓΩΝΙΣΜΟΥ 1. Οι συμμετέχοντες υποχρεούνται να καταθέσουν όλα τα έγγραφα των προσφορών τους εις διπλούν και δείγματα των ειδών που προσφέρουν. 2. Επίσης θα πρέπει να αναφέρουν στην προσφορά τους το εργοστάσιο κατασκευής του είδους και τον τόπο εγκατάστασής του, καθώς και τον κωδικό του. 3. Τα προσφερόμενα είδη πρέπει να φέρουν σήμανση CE σύμφωνα με την Οδηγία 93/42/ΕΟΚ και την Κ.Υ.Α 2480/94 (ΦΕΚ 679/Β/ , ΦΕΚ 755/Β/ ). Για το λόγο αυτό στις προσφορές θα πρέπει να υπάρχουν συνημμένα έγκυρα πιστοποιητικά κοινοποιημένου οργανισμού για ιατροτεχνολογικά προϊόντα και πρωτότυπα εγχειρίδια (prospectus) από τα οποία να προκύπτει ότι όλα τα προσφερόμενα είδη φέρουν την εν λόγω σήμανση CE. Ο οίκος κατασκευής των προσφερομένων ειδών πρέπει να έχει πιστοποιημένο σύστημα ποιότητας κατά ISO. Για το λόγο αυτό στις προσφορές θα πρέπει να υπάρχουν συνημμένα έγκυρα πιστοποιητικά των φορέων πιστοποίησης για ιατροτεχνολογικά προϊόντα από τα οποία να προκύπτει ότι πληρούνται οι όροι της προηγούμενης παραγράφου. 4. Τα προσφερόμενα είδη θα πρέπει να είναι σύμφωνα με τις τιμές Παρατηρητηρίου Τιμών όπως αυτές καταγράφηκαν κατά την τελευταία ημέρα της προθεσμίας υποβολής προσφορών, σύμφωνα με τις διατάξεις του άρθρου 13 του Ν. 3918/2011. Να κατατεθεί και εκτύπωση του Παρατηρητηρίου Τιμών για τα προσφερόμενα είδη όπως αυτά αναφέρονται στην οικονομική προσφορά σας. 5. Οι τιμές θα πρέπει να δίδονται ανά τεμάχιο: Με κρατήσεις χωρίς Φ.Π.Α Ποσοστό Φ.Π.Α στο οποίο υπάγεται το είδος. 6. Χρόνος ισχύος των προσφορών 90 ημέρες. 7. Η χρονική ισχύς της σύμβασης ορίζεται στους δώδεκα (12) μήνες, με δικαίωμα του Νοσοκομείου να παρατείνει μονομερώς τον χρόνο αυτόν για δύο (2) ακόμα μήνες ύστερα από έγγραφη ανακοίνωση. Παράταση πέραν των δύο (2) μηνών και πάντως όχι πλέον των δώδεκα (12) μηνών, προϋποθέτει την σύμφωνη γνώμη του προμηθευτή και την απόφαση του φορέα. Απαγορεύεται η εκχώρηση της σχετικής σύμβασης καθώς και η Ενεχυρίαση αυτής. Η σύμβαση μπορεί να διακοπεί σε περίπτωση που θα αναδειχθεί χορηγητής από υπερκείμενη Αρχή. 8. Για την καλή εκτέλεση των όρων της σύμβασης ο προμηθευτής θα καταθέσει εγγυητική επιστολή 10% της συνολικής συμβατικής αξίας χωρίς Φ.Π.Α η οποία θα ισχύει δύο (2) μήνες επιπλέον του χρόνου παράδοσης.\n5 9. Η πληρωμή θα γίνει μετά την οριστική ποιοτική και ποσοτική παραλαβή των ειδών και σε διάστημα δύο (2) μηνών από την έκδοση του σχετικού τιμολογίου. Κρατήσεις 3,536 % στην καθαρή αξία Παρακράτηση φόρου εισοδήματος σύμφωνα με το άρθρο 24 του Ν. 2198/ Διοικητικές προσφυγές υποβάλλονται με τη διαδικασία που προβλέπεται στο Π.Δ 118/ Για την κατακύρωση των αποτελεσμάτων του διαγωνισμού θα λαμβάνεται υπόψη και η προηγούμενη συμβατική συμπεριφορά του προμηθευτή. 12. Η εκχώρηση της χορηγίας σε τρίτο καθώς και η ενεχύραση αυτής ή με οποιοδήποτε άλλο τρόπο μεταβίβαση των απαιτήσεων του ΠΡΟΜΗΘΕΥΤΗ από την παρούσα σύμβαση, απαγορεύεται απόλυτα. 13. Γίνεται ειδική μνεία ότι για κάθε περίπτωση που δεν καθορίζεται από την παρούσα, ισχύουν οι διατάξεις του Π.Δ 118/07. Ο ΑΝΑΠΛ. ΔΙΟΙΚΗΤΗΣ ΙΩΑΝΝΗΣ ΣΤΕΦΑΝΟΥ


Η εταιρία Silver διαθέτει τεράστια ποικιλία εξωτερικών κεραιών λήψης UHF σημάτων, καλύπτοντας όλες τις ανάγκες των πελατών της. Πιο συγκεκριμένα, σε άμεση διαθεσιμότητα είναι τα παρακάτω μοντέλα:\nDTV-55L LTE DIGITAL & DTV-45L LTE DIGITAL: Κεραίες τύπου tube elements digital, 8 στοιχείων, με φίλτρο LTE και απολαβή 12dB.\nDTV-52L LTE DIGITAL: Κεραία τύπου tube elements digital, 5 στοιχείων, με φίλτρο LTE και απολαβή 8dB.\nDTV-27 LTE DIGITAL: Κεραία τύπου tube elements digital, 27 στοιχείων, με φίλτρο LTE και απολαβή 17dB.\nDTV-28L LTE DIGITAL: Κεραία τύπου tube elements digital, 18 στοιχείων, με φίλτρο LTE και απολαβή 14dB.\nDTV-14 SUPER DIGITAL: Κεραία τύπου tube elements digital, 11 στοιχείων, για λήψη 21-69CH, με απολαβή 9dB.\nDTV-17 SUPER DIGITAL: Κεραία τύπου tube elements digital, 13 στοιχείων, για λήψη 21-69CH, με απολαβή 14dB.\nDTV-18L LTE SUPER DIGITAL: Κεραία τύπου tube elements digital, 10 στοιχείων, με φίλτρο LTE και απολαβή 14dB.\nDTV-88L LTE SUPER DIGITAL: Κεραία τύπου “H” elements digital, 10 στοιχείων, με φίλτρο LTE και απολαβή 14dB.\nDTV-125 & DTV-225: Κεραίες τύπου panel, για λήψη 21-69CH, με απολαβή 11dB.\nTV-4509FM DIGITAL: Κεραία τύπου panel, για λήψη 21-69CH, με απολαβή 8dB.


News 18.11.2020 20:11\nΣήμερα το απόγευμα παρακολουθήσαμε ένα ακόμη ανατρεπτικό επεισόδιο με μοναδικές εμφανίσεις στο πλατό του “My style rocks”.\nΟι δύο παίκτες που κατάφεραν να μαγνητίσουν με την εμφάνιση τους και το στυλ τους τόσο τους συμπαίκτες τους όσο και τους κριτές ήταν η Άρτεμις Καραβουσιάνου με 15,8 βαθμούς, ενώ στη δεύτερη θέση βρέθηκε η Τζένη Γεωργίαδου με 15,6 βαθμούς.\nΝικήτρια της ημέρας τελικά αναδείχθηκε η Άρτεμις, αφού οι παίκτες, που έχουν άλλωστε και τον τελευταίο λόγο, έκριναν πως η συγκεκριμένη άξιζε την πρώτη θέση.\nΣτην τελευταία θέση δυστυχώς βρέθηκε η καινούργια 18χρονη παίκτρια, η Κωνσταντίνα, αφού συγκέντρωσε 7,3 βαθμούς. Δείτε εδώ τι δήλωσε η Χριστίνα μετά την αποχώρηση της!


10 Απριλίου, 2019 - Ελπίδα\nΟ ΣΤΕΛΙΟΣ ΚΥΜΠΟΥΡΟΠΟΥΛΟΣ ΣΤΗΝ ΟΓΚΟΛΟΓΙΚΗ ΜΟΝΑΔΑ ΠΑΙΔΩΝ «ΜΑΡΙΑΝΝΑ Β. ΒΑΡΔΙΝΟΓΙΑΝΝΗ – ΕΛΠΙΔΑ»\n2019, ΕκδηλώσειςBy Elpida Author 10 Απριλίου, 2019\nΜια ξεχωριστή επίσκεψη στην Ογκολογική Μονάδα Παίδων «Μαριάννα Β. Βαρδινογιάννη – ΕΛΠΙΔΑ» πραγματοποίησε ο αγωνιστής της ζωής ψυχίατρος Δρ. Στέλιος Κυμπουρόπουλος, την Τετάρτη 10 Απριλίου 2019. Τον κύριο Κυμπουρόπουλο υποδέχτηκαν η Πρόεδρος του Σωματείου «ΕΛΠΙΔΑ-Σύλλογος Φίλων Παιδιών με καρκίνο» κυρία Μαριάννα Β. Βαρδινογιάννη, ο Διοικητής των Νοσοκομείων Παίδων «Η ΑΓΙΑ ΣΟΦΙΑ» και «Π.&Α. ΚΥΡΙΑΚΟΥ» κύριος…


Camila Cabello: Μια Rock & Roll Σταχτοπούτα με sleek αλογοουρά και cat eye look\nΗΟΜΕ Beauty Μακιγιαζ Camila Cabello: Μια Rock & Roll Σταχτοπουτα με sleek αλογοουρα και cat eye look\n03.09.2021 | 08:59\t by Δημητρα Γκασιαμη\nΗ Camila Cabello πρωταγωνιστεί στην ταινία “Cinderella” και στην πρεμιέρα που πραγματοποιήθηκε Los Angeles εμφανίστηκε ως σύγχρονη Σταχτοπούτα που αγαπάει πολύ τα beauty trends και μάλιστα δύο από τα μεγαλύτερα της σεζόν.\nΗ Camila φόρεσε μαύρες, ψηλές μπότες και μια υπέροχη Oscar de la Renta δημιουργία. Ο δικός μας Δημήτρης Γιαννέτος δημιούργησε μια sleek αλογοουρά, με χωρίστρα στην άκρη και τις μικρές τούφες στην κορυφή να χαρίζουν το τέλειο twist στο χτένισμα.\nΌσο αφορά στο μακιγιάζ, ο προσωπικός της make up artist Patrick Ta, σχεδίασε το πιο εντυπωσιακό ένα εμβληματικό cat eye look που χάρισε εκθαμβωτική λάμψη στο βλέμμα της Cabello. Σε ζυγωματικά και χείλη άπλωσε προϊόντα σε ροζ αποχρώσεις που ταίριαζαν άψογα με το look.\nΕκείνο όμως που ίσως δεν πρόσεξες είναι το μανικιούρ της. Υπεύθυνη είναι η celebrity nail artist Emi Kudo που δημιούργησε ένα black triangle moon στην χρυσή βάση των νυχιών της. Και ναι, είναι η τέλεια ιδέα τόσο για την επόμενη έξοδο σου όσο αν είσαι καλεσμένη σε γάμο ή ακόμη και η ίδια η νύφη.\nΕτικέτες BEAUTY ICONS,CAMILA CABELLO


Konig Sas-apr10 Motion Detector With Alarm 130db - Συναγερμοι (PER.506561)\nΑρχική > Security > Συναγερμοί > KONIG SAS-APR10 MOTION DETECTOR WITH ALARM 130DB\nKONIG SAS-APR10 MOTION DETECTOR WITH ALARM 130DB\nΠολύ αποτελεσματικός mini συναγερμός με ανίχνευση κίνησης. Εύκολος στη λειτουργία με τηλεχειριστήριο. Γρήγορη εγκατάσταση χωρίς καλώδια. Ιδανικό για την ασφάλεια ενός δωματίου ή χώρου. Περιοχή ανίχνευσης: 6 μέτρα μήκος, 60 μοιρών οριζόντια και 20 μοιρών κάθετη.\nΣυναγερμός: 130dB (0 μέτρα).\nΔιάρκεια συναγερμού: 30 δευτερόλεπτα.\nΦάσμα Ανιχνευτή: 110°, μήκους 6 μέτρων.\nΚαθυστέρηση εξόδου: 30 δευτερόλεπτα.\nΚαθυστέρηση εισόδου: 4 δευτερόλεπτα.\nΤροφοδοσία: 4 x AA μπαταρίες.\nΔιαστάσεις PIR: 168 x 72 x 42 mm.\nΔιαστάσεις τηλεχειριστηρίου: 80 x 45 x 22 mm.\nKONIG SAS-APR10 MOTION DETECTOR WITH ALARM 130DB (PER.506561)\n• Τύπος: Ασύρματο.\n• Ζώνες: 1.\n• PIR: 1.\n• Τηλεχειριστήριο: 1.\n• Συναγερμός: 130dB (0 μέτρα).\n• Διάρκεια συναγερμού: 30 δευτερόλεπτα.\n• Φάσμα Ανιχνευτή: 110°, μήκους 6 μέτρων.\n• Ανίχνευση: Υπέρυθρες.\n• Καθυστέρηση εξόδου: 30 δευτερόλεπτα.\n• Καθυστέρηση εισόδου: 4 δευτερόλεπτα.\n• Τροφοδοσία: 4 x AA μπαταρίες.\n• Διαστάσεις PIR: 168 x 72 x 42 mm.\n• Διαστάσεις τηλεχειριστηρίου: 80 x 45 x 22 mm.\nKONIG SAS-APR10 MOTION DETECTOR WITH ALARM 130DB PER.506561 KONIG KONIG ΣΥΝΑΓΕΡΜΟΙ KONIG SAS-APR10 MOTION DETECTOR WITH ALARM 130DB


Βουνοπλαγιά: Νίκος Λυγερός: Ανθρωπότητα και Χρόνος\nΗ κοινωνία δεν είναι παρά ένα δόγμα. Όλη της η δύναμη και η αδυναμία προέρχονται από το γεγονός αυτό. Το να πιστεύουμε σ’ αυτήν, την καθιστά ισχυρή. Το να την αμφισβητούμε, την αποδυναμώνει. Εντυπωσιάζει το άτομο, ενώ φοβάται τον άνθρωπο. Το άτομο την επιβεβαιώνει, ενώ ο άνθρωπος την θέτει σε κίνδυνο. Ως δόγμα, εκμεταλλεύεται την ευπιστία του κόσμου. Επιπλέον, στηρίζεται στην ανεπάρκεια ιστορικών γνώσεων μετατρέποντας έτσι την πανταχού παρουσία της σε παντογνωσία. Το κοινωνικό σύστημα τα ξέρει όλα και ασχολείται με όλα. Όσον αφορά στη γραφειοκρατία του, αποτελεί μία συγκαλυμμένη μορφή δικτατορίας. Είναι εξάλλου γι’ αυτόν το λόγο που τις καλύτερες υλοποιήσεις, με την αυστηρή έννοια του όρου, τις αποτελούν τα απολυταρχικά καθεστώτα τα οποία δεν μπόρεσαν να αποφύγουν τη διάπραξη ενός εγκλήματος εναντίον της ανθρωπότητας. Όταν η εξουσία δεν επαρκεί, πρέπει να επιστρατευτεί η «βοήθεια» της βαρβαρότητας. Αυτή η τελευταία εμφανίζεται ως το έσχατο κοινωνικό εργαλείο. Όταν το σύστημα έρχεται αντιμέτωπο με πολιτιστικές και θρησκευτικές αντιστάσεις, η ύπαρξη των οποίων θέτει υπό αμφισβήτηση την κυρίαρχη ιεραρχία, τότε αλλάζει στάση και παίρνει τα πράγματα στα χέρια του, κατά βάρβαρο τρόπο. Ερμηνεύει αυτές τις αντιστάσεις ως εσωτερικές τριβές. Πρόκειται, λοιπόν, για ανατοποθέτηση τάξης εφοδιαστικής αλυσίδας από πλευράς του συστήματος. Άρα, η έσχατη λύση συνίσταται στη χρήση των μέσων του ολικού πολέμου εναντίον ενός αφοπλισμένου πληθυσμού. Αυτό που κάνει είναι να εφαρμόζει το δόγμα του. Με τρόπο μαζικό, επιβάλλει το νόμο του χωρίς να επιτρέπει την παραμικρή αμφισβήτηση. Οι χρονολογίες αυτών των εγκλημάτων είναι μακρινές, όμως είναι απαραίτητο να τις έχουμε κατά νουν για να καταλάβουμε τη σημασία της ανθρωπότητας. Διότι καθένα από αυτά τα εγκλήματα αποτελεί μία πληγή η οποία χαρακτηρίζει τη δομή της αντίστασης της ανθρωπότητας έναντι αυτών των χρονικών παρεμβολών. Οι γενοκτονίες των Αρμενίων, των Ποντίων, των Ουκρανών, των Εβραίων, των Καμποτζιανών αποτελούν παραδείγματα. Έστω και αν ακολουθούν το ίδιο σχήμα αφανισμού όπως τις φάσεις του Stanton, αυτές οι γενοκτονίες φέρουν κάθε φορά δομικά στοιχεία για την ανθρωπότητα και όχι μόνο για τα απολυταρχικά καθεστώτα. Διότι η βαρβαρότητα των τελευταίων μετριέται επίσης και με την αντίσταση των θυμάτων και των δικαίων. Χωρίς την ανθρώπινη αντίσταση, η κοινωνική γενοκτονία θα ήταν το τέλειο έγκλημα. Όμως κάθε φορά, οι άνθρωποι επαναστατούν και αγωνίζονται ενάντια σ’ αυτή την πράξη βαρβαρότητας. Η ανθρωπότητα μοιάζει με τη φύση. Δεν συνειδητοποιούμε την πραγματικότητά της παρά μόνο όταν την καταστρέφουμε. Και γίνεται χειροπιαστή μόνο όταν αντιστέκεται σ’ αυτή την καταστροφή. Τα θύματα και οι δίκαιοι αποκτούν την υπόστασή τους μέσα από αυτή την πράξη βαρβαρότητας η οποία επιχειρεί να τους εξαφανίσει. Όπως δεν έχουν θέση μέσα στο δόγμα, πρέπει το σύστημα να τους σβήσει. Έτσι, η ανθρωπότητα εμφανίζεται με αποτελεσματικό τρόπο μέσω των αντιστασιακών ομάδων. Διότι σε τοπικό επίπεδο, είναι αυτούς που ονομάζουμε ανθρωπότητα. Αυτοί οι θύλακες αντίστασης είναι χρονικοί κρίκοι οι οποίοι αρνούνται τη γραμμικοποίηση του συστήματος. Παρουσιάζονται ως αντιδραστικά στοιχεία διότι αντιπροσωπεύουν την ανατροφοδότηση της κυβερνητικής. Αυτό το κύκλωμα προς τα πίσω σε σχέση με τη γραμμική εξέλιξη προκαλεί σύγκρουση.\nΌταν βρεθούν αντιμέτωποι με την καταπίεση, οι άνθρωποι αντιστέκονται. Μόνο που δεν είναι η κοινωνία που τους έμαθε να αντιστέκονται. Ποιος είναι, λοιπόν, ο λόγος αυτής της αντίστασης και μερικές φορές ακόμα και της θυσίας; Σ’ αυτό το νέο πλαίσιο σκέψης, η απάντηση είναι φυσιολογική. Είναι ακριβώς η ανθρωπιά τους που αντιστέκεται διότι έχει την ικανότητα να συλλάβει το νόημα της αποτυχίας. Και η μη αποδοχή της αποτυχίας είναι μία μορφή συνεισφοράς. Στην πραγματικότητα, σ’ ένα γενικότερο πλαίσιο ή μάλλον σ’ ένα θερμοδυναμικό πλαίσιο, η αύξηση της εντροπίας δεν είναι μόνο μία τυπική αποτυχία. Μερικές φορές πρόκειται περί πραγματικής αποδιάρθρωσης. Έτσι το κυβερνητικό όραμα της ανθρωπότητας έρχεται αναγκαστικά σε αντίθεση με μια τέτοια αποτυχία η οποία δεν αφορά κατ’ ανάγκην κάποια εδάφη· μπορεί να είναι μία κουλτούρα, μία γλώσσα, μία παράδοση ή ακόμα και μία θρησκεία. Γιατί ορισμένες κουλτούρες επιμένουν να υπάρχουν; Γιατί ορισμένοι λαοί είναι τόσο δεμένοι με τη γλώσσα τους ενώ αυτή είναι σπάνια; Γιατί μία παράδοση μπορεί να είναι τόσο σημαντική; Γιατί μία θρησκεία αντιστέκεται στην καταπίεση; Διότι η ανθρωπότητα οικοδομείται επίσης με βάση την άρνηση της αποτυχίας, την άρνηση της λήθης. Η ανθρωπότητα δεν αρκείται στο να θυμάται, αρνείται να ξεχνά. Δεν λειτουργεί μόνο στον κατασκευαστικό τομέα. Επιπλέον, αντιτίθεται στη διαγραφή, στον αφανισμό. Είναι γι’ αυτόν το λόγο που δεν πρέπει να θεωρούμε τους παγκόσμιους πολέμους μόνο ως ολικές συγκρούσεις και κυρίως κοινωνικές. Σ’ αυτούς τους πολέμους, πολλές μάχες δόθησαν στο βουνό, μακριά από συμβατικούς στρατούς. Και ούτε επρόκειτο για μικρές αναπαραγωγές κοινωνιών. Το βουνό εμπεριείχε την ιδέα της ύπαρξης για τον άλλο. Πέραν του ό,τι αποτελεί ένα χώρο περιορισμένο, το βουνό ενεργούσε υπέρ της ανθρωπότητας. Είχε επίγνωση ότι έδινε μάχη εναντίον ενός καταπιεστικού συστήματος που επεδίωκε να απανθρωπίζει τους ανθρώπους. Ακόμα και χωρίς συντονισμό, οι αντιστασιακές ομάδες ενεργούσαν για τους άλλους. Έπρεπε να αντισταθούν έστω και αν ήταν οι μόνοι που θα το έκαναν. Ήταν ζήτημα ανάγκης. Μόνο που η ανθρωπότητα έπρεπε να οργανωθεί σ’ έναν αγώνα εναντίον ενός ολικού συστήματος. Ο πληθυσμός δεν μπορούσε να σηκώσει κεφάλι διότι ήταν φυσιολογικά προσηλυτισμένος σ’ ένα άλλο σύστημα που εκείνη την εποχή θεωρείτο αήττητο. Όσο για συνεργασία, δεν αποτελούσε απλώς μία υποταγή, αλλά επίσης μία προσπάθεια αντιλογίας στο κοινωνικό σύστημα. Από πλευράς συνεργασίας, η απορρόφηση των κοινωνικών συστημάτων από κάποιο σύστημα πιο ισχυρό και πιο σφαιρικό ήταν μία απλή ενσωμάτωση με τη μαθηματική έννοια του όρου. Η τυπική αλλαγή δεν είχε καμία δομική επίπτωση. Είναι, λοιπόν, γι’ αυτόν το λόγο που οφείλουμε να αποδώσουμε διπλή τιμή σ’ έναν άνθρωπο όπως τον Jean Moulin. Από τη μια πλευρά αρνήθηκε να μετέχει στο σύστημα και από την άλλη οργάνωσε μία ανθρωπότητα που δεν ήθελε να χαθεί. Και όλα αυτά τα έκανε θυσιάζοντας την ίδια του τη ζωή αποδεχόμενος ότι δεν απομένει τίποτα στον ίδιο και στους σύγχρονούς του παρά μόνο το έργο του. Ήταν, λοιπόν, τόσο ανώφελος όσο και ενοχλητικός για το σύστημα. Όμως αυτά ακριβώς τα χαρακτηριστικά, τα οποία για το σύστημα είναι αρνητικά, είναι πολύ συχνά συνδεδεμένα με την ιδέα της ανθρωπότητας. Η κατανόηση του φαινομένου Jean Moulin συνεπάγεται την κατανόηση ενός κομματιού της ανθρωπότητας. Ένας μόνο άνθρωπος για να συλλάβουμε την ουσία, διότι για την ανθρωπότητα η ουσία βρίσκεται σε κάθε άνθρωπο.\nΗ γραφειοκρατία της κοινωνίας επιδιώκει συστηματικά την εξάλειψη κάθε ίχνους ανθρωπιάς στις διαδικασίες της. Τη θεωρεί ενοχλητική. Η ύπαρξή της ανθρωπιάς επιτρέπει να βγαίνουν στην επιφάνεια συναισθήματα τα οποία αμφισβητούν τις εντολές. Έτσι λοιπόν, οι εντολές αποτελούν τα diktats της κοινωνίας. Οι αρχές δεν πρέπει να τίθενται υπό αμφισβήτηση από τις αξίες. Διότι οι αξίες είναι διαχρονικές, γεγονός που εμποδίζει την κοινωνία να επιβεβαιώνει την υπεροχή της. Οφείλει να αποφεύγει τη μετωπική σύγκρουση του τύπου Αντιγόνης-Κρέοντα έστω και αν γνωρίζει ότι μέσα απ’ αυτήν θα αναδειχθεί νικήτρια. Διότι παρά τη νίκη της κοινωνίας, ενεργοποιείται ένα καινούργιο παράδειγμα, η ύπαρξη του οποίου ενισχύει το νοητικό σχήμα της αντίστασης. Ακόμα και αν η αντίσταση είναι χαμένη από χέρι σε συγχρονικό επίπεδο, δεν σημαίνει κατ’ ανάγκη ότι της λείπει η αξία σε διαχρονικό επίπεδο. Όπως η κοινωνία βασίζεται στην κυριαρχία του παρόντος, πρέπει να κοστίζει όσο κοστίζει να αποφευχθούν τα σπέρματα του μέλλοντος. Το νοητικό σχήμα της μνήμης του μέλλοντος είναι ένα από τα ισχυρότερα στη δομή της ανθρωπότητας. Ακόμα και η δημιουργία μίας κατάστασης που κανονικά θα φαινόταν ανέφικτη έχει επιπτώσεις στο μέλλον. Γι’ αυτόν το λόγο, η σύγκρουση μεταξύ των σκλάβων του Σπάρτακου και της Ρωμαϊκής Αυτοκρατορίας άφησε ίχνη, πολύ ενοχλητικά για την κοινωνία. Στην πραγματικότητα, τα άτομα που υπήρχαν μόνο και μόνο χάρις στη διασκέδαση που προκαλούσαν στη μάζα έτσι ώστε να διατηρείται η ασφάλεια του συστήματος, κατόρθωσαν να εξεγερθούν, να αγωνιστούν και μάλιστα να κερδίσουν μάχες. Υπάρχει λοιπόν, από ανθρώπινης άποψης, ένα παράδειγμα προς μίμηση. Διότι δείχνει ότι η εξέγερση είναι εφικτή και ως εκ τούτου το σύστημα δεν είναι ακατανίκητο, σε αντίθεση με το τι πιστεύει ο κόσμος που αποτελεί τη μάζα της κοινωνίας. Ο ανατρεπτικός χαρακτήρας αυτών των παραδειγμάτων είναι τρανταχτός για την κοινωνία. Οφείλει, λοιπόν, από τη μια να ενισχυθεί για να τα σβήσει από τη μνήμη και από την άλλη να μην τα παράγει πλέον. Διότι η κοινωνία δεν μπορεί να έχει ήρωες, μόνο θεούς. Διότι μόνο οι θεοί είναι αθάνατοι. Άρα μόνο αυτοί μπορούν να αποτελούν παραδείγματα. Ενώ οι ήρωες, εφόσον είναι θνητοί δεν μπορούν παρά να είναι ανατρεπτικοί δεδομένου ότι υπερβαίνουν τους εαυτούς τους για να εκτελέσουν ένα ανδραγάθημα μη προσβάσιμο στους κοινούς θνητούς, δηλαδή στη μάζα. Όπως δεν ανήκουν στο σύστημα, δεν έχουν οι ήρωες το δικαίωμα να ενεργούν με αυτόν τον τρόπο. Αλλιώς, η μάζα θα είχε το δικαίωμα να ονειρεύεται άλλα πράγματα. Ενώ έτσι η κοινωνία αποτελεί το μόνο δυνατό όνειρο. Οτιδήποτε άλλο αποκλείεται διότι τα θεμέλια της κοινωνίας είναι μοναδικά. Η μάζα πρέπει να ζει με τη μόνιμη ελπίδα μιας καλύτερης κατάστασης η οποία θα επέλθει μόνο μέσω του συστήματος. Το σύστημα πρέπει να χειρίζεται τη μάζα κατά τέτοιο τρόπο ώστε αυτή να αναζητεί μόνο την ευτυχία. Κάθε συναίσθημα που δεν ανταποκρίνεται σ’ αυτή την αναζήτηση είναι a priori ανατρεπτικό για την κοινωνία. Άρα η ιδέα της θυσίας έρχεται σε αντίθεση με την ευτυχία. Έτσι η κοινωνία δεν επιθυμεί ούτε ήρωες, ούτε θυσίες και ο λόγος είναι απλός: και τα δύο παράγουν φαινόμενα μνήμης. Γι’ αυτό, η μνήμη έχει το στίγμα της ανθρωπότητας και του χρόνου. Έτσι η γραφειοκρατία οφείλει να κάνει ό,τι μπορεί για να μην επιτρέψει αυτό το πράγμα. Οι άνθρωποι μετατρέπονται σε άτομα, τα άτομα σε ανώνυμους και οι ανώνυμοι σε νούμερα. Υπάρχει μόνο μία ιεραρχία και πρέπει να είναι απόλυτη. Έτσι είναι γραμμική. Η κοινωνία είναι μία μακριά ουρά της οποίας το κεφάλι δεν βλέπει κανείς. Εξάλλου αυτό δεν έχει καμία σημασία διότι η ουσία έγκειται στο να γνωρίζουμε ότι το δηλητήριο βρίσκεται στην ουρά, όπως έλεγαν οι Ρωμαίοι.\nΓια να προχωρήσουμε με την ανάλυση της Ανθρωπότητας, πρέπει να εξετάσουμε τη μοναξιά της νοημοσύνης και τη σπανιότητα της αντίστασης. Γι' αυτό χρειάζεται να καταλάβουμε πόσο το ανθρώπινο φαίνεται απάνθρωπο στην κοινωνία. Εάν η ανθρωπιά της Ηλέκτρας στην ομώνυμη τραγωδία του Σοφοκλή συνταράζει τόσο την κοινωνία, είναι ακριβώς επειδή παρουσιάζεται πολύ ανθρώπινη. Η συμπεριφορά της είναι κάθε άλλο παρά κανονική διότι δεν ταιριάζει ούτε στην ηλικία της ούτε στην κοινωνική της τάξη. Όμως σίγουρα δεν είναι παρανοϊκή. Ο Σοφοκλής δεν χρησιμοποιεί κάποιο τέχνασμα αυτού του τύπου, μελετά την ανθρώπινη ψυχή μέσα από τις ενέργειές της. Άρα ποιες πρέπει να είναι αυτές οι ενέργειες, όταν όλο το σύστημα είναι διεφθαρμένο, όταν όλος ο κόσμος συνεργάζεται με τη δύναμη του συστήματος; Ποια είναι η θέση του ανθρώπινου στοιχείου μέσα σε αυτό το πλαίσιο; Πρέπει να ακολουθεί το μοντέλο της Χρυσόθεμις για να συλλάβει τη σημασία και το βάθος της συγκατάβασης; Πρέπει να μένει ανυπότακτο με τον τρόπο της Ηλέκτρας η οποία περιμένει την επιστροφή του αδελφού της; Κανένα εκ των δύο μοντέλων δεν είναι αυθυπόστατο, ούτε επαρκεί. Παρουσιάζουν και τα δύο μία ισχυρή εξάρτηση τόσο από το σύστημα όσο και από τις αρχές που το διέπουν. Η Ηλέκτρα μάς δείχνει το δρόμο της ανθρώπινης εξέγερσης μόνο όταν είναι πλέον πεπεισμένη για το θάνατο του αδελφού της. Τότε μόνο παίρνει πραγματικά τη μοίρα της στα χέρια της. Σε όλες τις άλλες περιπτώσεις, το μόνο που κάνει είναι να υποτάσσεται στη μοίρα της τραγωδίας. Η εξέγερσή της γίνεται συνείδηση μόνο όταν δεν απομένει πια καμιά ελπίδα. Διότι η ελπίδα προκαλεί μία προσμονή που από μόνη της δεν έχει νόημα. Η ανθρώπινη ενσωμάτωση μέσα στο χρόνο πρέπει να αποτελεί βούληση για να μπορεί να γίνει πραγματικότητα. Η προσμονή της πραγματικότητας δεν γεννά τη βούληση. Άρα δίχως τη βούληση, πώς μπορούμε να μιλούμε περί ελεύθερης βούλησης; Ο άνθρωπος μπορεί να φαίνεται πολύ ανθρώπινος στην κοινωνία διότι είναι ικανός να μην αποδέχεται κανένα συμβιβασμό, χωρίς ωστόσο να παύει να υπάρχει. Η Ηλέκτρα δημιουργεί διαρκώς αναστάτωση σ' όλο το παλάτι και εν τούτοις δεν καταδικάζεται σε θάνατο. Η αλήθεια είναι ότι δεν αποτελεί σοβαρό κίνδυνο όπως αυτόν που προκαλεί η βούληση της Αντιγόνης. Παρ' όλα αυτά, αποτελεί την αρχή του κινδύνου εφόσον είναι αυτή που επέτρεψε τη φυγή του Ορέστη. Συμβολίζει τη γέφυρα μεταξύ παρελθόντος και μέλλοντος. Παρά την παντοδυναμία του παρόντος της διαγραφής, αντιστέκεται για να ζήσει τη μνήμη και να δώσει νόημα στην πράξη του Ορέστη. Διότι δίχως την παρουσία της μνήμης, σε τι θα αποσκοπούσε η απόδοση δικαιοσύνης; Η πράξη της δικαιοσύνης προέρχεται άμεσα από τη δράση της μνήμης. Η Ηλέκτρα αντιπροσωπεύει τη μνήμη του Ορέστη. Χωρίς αυτήν, θα ήταν περιττή, χωρίς αυτήν, δεν θα υπήρχε. Διότι η Ηλέκτρα είναι η δικαίωση του Ορέστη, αλλιώς ο Ορέστης δεν θα μπορούσε να ήταν η δικαιοσύνη της Ηλέκτρας. Ο άνθρωπος, λοιπόν, χαρακτηρίζεται από τη μνήμη και από την πράξη. Η πρώτη είναι το μερίδιό του στην ανθρωπότητα και η δεύτερη, το μερίδιό του στο χρόνο. Τα δύο του αυτά χαρακτηριστικά όταν εμφανίζονται χωριστά δεν έχουν πραγματικό νόημα και φαίνονται παράλογα. Μόνο το αμάλγαμα των δύο, έστω και αν φαίνεται ακραίο στα μάτια της κοινωνίας επιτρέπει την υλοποίηση της ουτοπίας. Έτσι το παράδοξο γίνεται παράξενο και το παράξενο, ανθρώπινο.\nΕάν η ανθρωπότητα είναι αναγκαία, η νοημοσύνη είναι μία ανάγκη. Η νοημοσύνη μας είναι αναμφίβολα ένα τίποτα μέσα στο σύμπαν, αλλά δίχως αυτό το τίποτα δεν θα ήμαστε αυτό που είμαστε. Η σημασία του ρόλου της νοημοσύνης είναι τόσο μεγάλη διότι έρχεται σε σύγκρουση με την κοινωνία. Η νοημοσύνη είναι εκ φύσεως μία μορφή μέλλοντος εγκλωβισμένου μέσα στο παρελθόν και ως εκ τούτου δεν μπορεί να αποτελεί μία πραγματική αξία για το παρόν που είναι το θεμελιακό στοιχείο της δομής της κοινωνίας. Βέβαια, μόνο και μόνο η νοημοσύνη χωρίς την απόκτηση της μνήμης δεν μπορεί να φθάσει παρά στο στάδιο του παράδοξου και τις περισσότερες φορές παραμένει στο παράλογο. Αυτό, βασικά, είναι το πρόβλημα με τα προικισμένα παιδιά τα οποία η κοινωνία αποτελειώνει «θεραπεύοντάς τα», σύμφωνα με την ορολογία της, και δεν φθάνουν ποτέ στο στάδιο του προικισμένου ενήλικα. Διότι ο τελευταίος στερείται περιεχομένου, στο επίπεδο της ανθρωπότητας, εάν δεν είναι «προικισμένος» με μνήμη. Και τούτο επιτυγχάνεται μόνο με την πάροδο του χρόνου. Ενώ ο χρόνος δεν υπάρχει για την κοινωνία. Η κοινωνία, λοιπόν, δεν μπορεί να επιτρέψει στα προικισμένα παιδιά να εξελιχθούν διότι αυτό που κάνει είναι να καθυστερεί την πρόωρη ανάπτυξή τους. Το σοκ ή πιο συγκεκριμένα η αλλαγή φάσης παρουσιάζεται στο στάδιο ενηλικίωσης μέσω της μνήμης. Διότι ακόμα και αν το προικισμένο παιδί βρισκόταν σε αντιπαράθεση με την κοινωνία τον περισσότερο χρόνο, δεν υπάρχουν αρκετά ενοχοποιητικά στοιχεία για να το κατηγορήσει. Ενώ ο προικισμένος ενήλικας δεν μπορεί παρά να κατηγορήσει την κοινωνία και αυτό μετατρέπεται σε στοιχείο κατηγορίας εναντίον του. Μόνο που πρέπει να συνειδητοποιήσουμε ότι η αλλαγή φάσης δεν αντιστοιχεί αναγκαστικά στην κλασική ηλικία του ενήλικα, εν πάση περιπτώσει με την έννοια που της αποδίδει η κοινωνία. Διότι ο χρόνος δεν είναι γραμμικός και ακόμα λιγότερο όταν πρόκειται περί προικισμένων. Άρα η νοημοσύνη είναι η φωτιά, ενώ η μνήμη είναι το σοκ, από στρατηγικής άποψης. Είναι ακριβώς αυτό το δίδυμο που φοβάται η κοινωνία διότι γι’ αυτήν είναι εκρηκτικό. Αυτό το χρονικό μείγμα όπου το μέλλον είναι εγκλωβισμένο μέσα στο παρελθόν, οριοθετεί με ριζικό τρόπο τη διάρκεια του παρόντος και ως εκ τούτου της υπεροχής της κοινωνίας. Έτσι η κοινωνία πρέπει να αντιμετωπίσει τα άτομα που γνωρίζουν ότι δεν είναι αθάνατη παρά τα λεγόμενα της. Τα αναγκάζει, λοιπόν, να σωπάσουν για να μην μπορέσουν να πετάξουν πάνω από τη φωλιά του κούκου. Άρα η νοημοσύνη είναι ένας εν δυνάμει κίνδυνος για την κοινωνία. Όσον αφορά στη μνήμη, αποτελεί μία de facto αντίσταση. Όπως στις περιπτώσεις των δεσμών που υπάρχουν μεταξύ νέων και ηλικιωμένων όταν αυτοί έχουν ξεπεράσει τους κοινωνικούς συμβιβασμούς των ενηλίκων, η νοημοσύνη και η μνήμη είναι φυσιολογικά συμπληρωματικές διότι είναι ριζικά διαφορετικές. Αυτά τα δύο στοιχεία, ανατρεπτικά για το κοινωνικό δόγμα, είναι βασικά συστατικά για την ιδέα της ανθρωπότητας. Διότι η νοημοσύνη δεν έχει τίποτα να χάσει και η μνήμη τίποτα να κερδίσει. Μέσα σε αυτό το πλαίσιο και τα δύο είναι διατεθειμένα να θυσιαστούν για την ανθρωπότητα, εάν καταλάβουν την πραγματικότητα αυτής της οντότητας έστω και μερικώς.\nΕίναι δυνατόν να αγωνιζόμαστε για την αναγνώριση μιας γενοκτονίας χωρίς να ασχολούμαστε με τους επιζήσαντες; Ακόμα και αν αυτό είναι δυνατόν για έναν ιστορικό, δεν είναι αποδεκτό σε ανθρώπινο επίπεδο. Διότι οι Δίκαιοι αυτοαναιρούνται εάν δεν βοηθούν τους αθώους και οι επιζήσαντες αποτελούν το ζωντανό τμήμα των αθώων. Όταν όλη μας η δράση βασίζεται πάνω στην ιδέα ότι δεν πρέπει να διαγραφεί η ιστορία, πώς να μην είμαστε ευαισθητοποιημένοι όσον αφορά στη δημιουργία της; Πώς είναι δυνατόν να αγωνιζόμαστε για την αναγνώριση της γενοκτονίας των Αρμενίων και να μένουμε αδιάφοροι για την τύχη του Αρτσάχ; Όταν οι επιζήσαντες της γενοκτονίας συνεχίζουν να μάχονται αμυνόμενοι και μάλιστα να επιτυγχάνουν νίκες εναντίον των βάρβαρων εισβολέων, πώς να μη θέλουμε να τους βοηθήσουμε; Η ανθρωπότητα και ο χρόνος αγωνίζονται ενάντια στην κυριαρχία της κοινωνίας κι εμείς θα θέλαμε να μείνουμε στο περιθώριο; Μας αρέσει να ζούμε σε ορισμένα μέρη του κόσμου διότι τα θεωρούμε υπέροχα. Όμως τα πιο υπέροχα μέρη είναι εκεί όπου θα θέλαμε να πεθάνουμε. Μερικές φορές διστάζουμε να το ομολογήσουμε στον ίδιο μας τον εαυτό, κι όμως ξέρουμε ότι αυτή η επιλογή είναι πιο σημαντική από την προηγούμενη. Διότι αν και μπορούμε να ζούμε σε πολλά μέρη, δεν μπορούμε να πεθάνουμε παρά μόνο σε ένα. Οι αθώοι, εκ φύσεως, δεν έχουν αυτή την επιλογή. Ενώ οι επιζήσαντες δεν έχουν, θα λέγαμε, παρά μόνο αυτή την επιλογή. Και για να το αντιληφθούμε, αρκεί να αναλογισθούμε την επιλογή των Αρμενίων να κρατήσουν την πόλη Chouchi ενώ ήταν πολιορκημένοι από τους Αζέρους. Έστω κι αν ο ουρανός έπεφτε στα κεφάλια τους, παρέμειναν δεμένοι στη γη των προγόνων τους. Έτσι, πώς να μη δούμε σ’ αυτήν την κίνηση, το στίγμα της ανθρώπινης αξιοπρέπειας και της αντίστασης του χρόνου; Πάντα θα βρίσκουμε άτομα στην κοινωνία που θα αμφισβητούν το χαρακτήρα των επιζώντων, μα δεν έχει σημασία. Η ουσία βρίσκεται στην πράξη και όχι στα λόγια. Μας αρέσει ν’ ακούμε, μα σπάνια προσέχουμε τη μουσική. Ενώ ο πόνος είναι μία μουσική που δεν ακούμε παρά όταν την προσέξουμε. Εδώ δεν πρόκειται ν’ ακούσουμε πατριωτικά τραγούδια, με την έννοια που τους αποδίδεται, για να ευαρεστηθούμε. Οφείλουμε να καταλάβουμε τι ωθεί έναν επιζώντα ή έναν απόγονο ενός επιζώντα μιας γενοκτονίας να επιμένει να ζει ενάντια σε όλα και σε όλους. Μόνο έτσι θα καταλάβουμε την ανάγκη που αισθάνεται ο Δίκαιος να τους προστατεύσει. Η απάντηση βρίσκεται στο να μοιραζόμαστε. Στην πραγματικότητα, είναι ο μοναδικός τρόπος να μοιραζόμαστε την ανθρωπότητα και το χρόνο. Διότι ο αγώνας ενάντια στη βαρβαρότητα μεγαλώνει την ανθρωπότητα όπως ο αγώνας ενάντια στο παρόν μεγαλώνει τη μνήμη του μέλλοντος. Με άλλα λόγια, η ουσία αγωνίζεται ενάντια στην εξουσία, η νοημοσύνη ενάντια στο σύστημα, η στρατηγική ενάντια στην ισχύ. Η ανθρωπότητα και ο χρόνος εξελίσσονται μέσω των επιλογών μας, διότι επιλέγω σημαίνει στερούμαι. Το να επιλέγουμε να αντισταθούμε, μερικές φορές σημαίνει ότι επιλέγουμε να θυσιαστούμε και άρα επιλέγουμε να μη ζήσουμε. Και είναι αυτή η επιλογή που χαρακτηρίζει τη ζωή μας. Ο αγώνας για την αναγνώριση δεν θα είχε νόημα εάν δεν συνοδευόταν από την ανάγκη να δημιουργήσουμε για την ανθρωπότητα και το χρόνο.\nΗ κυριαρχία του χώρου επί του χρόνου δεν είναι μύθος. Είναι ένα χαρακτηριστικό της κοινωνίας. Διότι τα συνιστώντα στοιχεία της, δηλαδή τα άτομα, δεν είναι ικανά να οραματιστούν το χρόνο. Ενώ η αντίληψη της έννοιας του χρόνου είναι ουσιώδης για την κατανόηση της έννοιας της ανθρωπότητας. Οι άνθρωποι δεν είναι παρά κομμάτια του χρόνου, άρα η αντίληψη του χρόνου είναι μόνο και μόνο μία συνειδητοποίηση. Το παράδοξο είναι ότι η μουσική, που αποτελεί μία από τις αρχαιότερες τέχνες της ανθρωπότητας, είναι βασικά μία τέχνη χρονική, αλλά μη κατανοητή. Είναι δύσκολο, εκτός βέβαια αν είσαι μουσικός και ειδικά συνθέτης, να δεις την αρχιτεκτονική μιας συμφωνίας, ακόμα και αν η τελευταία επινοήθηκε με κλασικό τρόπο έτσι ώστε να συνάδει με έναν καθεδρικό ναό. Είναι δύσκολο να περιηγηθούμε μέσα της όπως θα κάναμε μέσα σε έναν καθεδρικό. Για τον μέσο ακροατή, υπάρχει βασικά μόνο μία πορεία την οποία θα διανύσει μέσα σε μία απόλυτα γραμμική ιεραρχία. Μόνο που αυτό το πλαίσιο ταιριάζει κάλλιστα σε έναν ξεναγό, όμως δεν αντιπροσωπεύει ένα συνθέτη. Εάν, επιπλέον, ο καθεδρικός είναι του τύπου του καθεδρικού ναού του Antoni Gaudί, τότε η μουσική αντίληψη γίνεται de facto κυριολεκτικά ακατανόητη. Διότι το να ακούμε προσεχτικά τη μουσική, είναι ένας τρόπος να βλέπουμε το χρόνο. Αυτή η τέχνη η οποία, όπως λέει ο Leonardo da Vinci, πεθαίνει μόλις γεννηθεί, αποτελεί ένα πραγματικό μέσο για να εμβαθύνουμε στην έννοια του χρόνου. Όμως κι ο ίδιος ο χρόνος έχει υποστεί τόσο μεγάλη δομική αλλοίωση που η αναφορά μας σε εκφυλισμό του δεν είναι μόνο ανώφελη αλλά και άχρηστη. Διότι μεταμορφώνοντας τη μουσική σε θόρυβο, δεν μπορούμε πλέον να έχουμε πρόσβαση στο χρόνο. Η κίνηση Brown έχει το προβάδισμα στο νοητικό χώρο που δημιουργείται από τη χρονική δομή. Η συσχέτιση της μουσικής με τα μαθηματικά μάς επιτρέπει να εμβαθύνουμε ακόμα περισσότερο στην ιδέα της χρονικής δημιουργίας. Αυτό μας βοηθά όχι μόνο να αναλύουμε, αλλά και να συνθέτουμε. Ως εκ τούτου, μας εκπλήττει το πόσο λίγο χρησιμοποιείται η μουσική από την κοινωνία, τουλάχιστον όταν δεν αντιλαμβανόμαστε το πλαίσιο σχεδιασμού της τελευταίας. Στην πραγματικότητα, όπως η μουσική ακόμα και του παρελθόντος μπορεί να ακουστεί στο μέλλον, έχει την ιδιότητα της νοημοσύνης. Είναι, λοιπόν, απαραίτητο για την κοινωνία να την έχει καθηλωμένη για μην εκτίθεται σε κίνδυνο εξαιτίας της. Γι’ αυτόν το λόγο, εκμεταλλεύεται τα mass media για να μετατρέψει την ποιότητα της μουσικής σε μουσική της ποσότητας. Αυτό είναι που εξαφάνισε κάθε δομική έρευνα, διότι το σημαντικό για την κοινωνία είναι να εκμεταλλεύεται όπως το επιθυμεί τις δυνατότητές της. Μία από τις θεαματικές εφαρμογές, εάν μας επιτρέπεται αυτή η έκφραση της κοινωνίας του καταναλωτισμού, είναι η χρήση κλασικής μουσικής στις υπεραγορές ως μέσον για να υποκινεί τον κόσμο να αγοράζει προϊόντα. Έτσι, έστω και αν η ίδια η μουσική δεν έχει αλλοιωθεί, αλλοιώνεται λόγω του ρόλου της. Αλλάζοντας την τελεολογία της, η κοινωνία επηρεάζει την οντολογία της μουσικής. Εν πάση περιπτώσει, η μουσική γίνεται μία τέχνη που βρίσκεται σε κίνδυνο εξαιτίας της μάζας που παρεμβαίνει έτσι ώστε να μην υπεισέλθει σε περιπέτειες μέσα στις χρονικές διακλαδώσεις.\nΗ κοινωνία είναι βασισμένη στις έννοιες του κράτους και της βίας. Είναι γι’ αυτόν το λόγο που ο Προμηθέας καταδικάζεται από αυτές τις δύο οντότητες μετά από τη δίκη των θεών, οι οποίοι αντιπροσωπεύουν την αθάνατη κοινωνία. Εάν, επιπλέον, το κράτος θεωρείται ως το μονοπώλιο της βίας, καταλαβαίνουμε πόσο φυσιολογικό είναι για την κοινωνία να γίνει ένα απολυταρχικό καθεστώς. Ο στόχος της κοινωνίας είναι να αποδεικνύει τη σταθερότητα του κράτους. Μέσα σ’ αυτό το πλαίσιο, δεν μπορεί να καλλιεργήσει την έννοια του λαού, διότι ο λαός δίνει σημασία στους ανθρώπους, ενώ το μόνο που χρειάζεται η κοινωνία είναι η μάζα. Διότι η σταθεροποίηση του κράτους επιτυγχάνεται με το χειρισμό της μάζας μέσω του κοινωνικού συστήματος. Το κράτος αντιπροσωπεύει την απόλυτη υλοποίηση της κοινωνίας. Μπορεί, λοιπόν, να στηριχτεί σ’ αυτό για να επιβάλει το δόγμα της. Αναδεικνύοντας το κράτος μέσω της γεωγραφικής της οντότητας, η κοινωνία εκμεταλλεύεται την υπεροχή της στο χώρο. Μπορεί, λοιπόν, έχοντας αυτό ως βάση, να ενδυναμώσει τον πυρήνα του συστήματος με το πρόσχημα ότι είναι το μόνο που έχει τη δύναμη να υπερασπίζει και να ελέγχει τα σύνορα. Έτσι η απόλυτη υλοποίηση επιτρέπει όχι μόνο την εδραίωση μίας επίσημης οντότητας, αλλά επίσης την ενίσχυση του αήττητου χαρακτήρα της. Διότι το να επιτίθεσαι εναντίον μιας επίσημης οντότητας σημαίνει την εκ νέου αμφισβήτηση του κράτους και της γεωγραφίας του. Η ιδέα του αήττητου προέρχεται από την απουσία επιθέσεων εναντίον του συστήματος. Και αυτή ακριβώς είναι η επίδραση που ζητά το κοινωνικό δόγμα. Αυτό το φαινόμενο είναι οπωσδήποτε ορατό στη φάση ωριμότητας των απολυταρχικών καθεστώτων. Ενώ προκύπτουν από μια βίαιη ή ανατρεπτική αλλαγή του κράτους, στο στάδιο της ωριμότητας, τα απολυταρχικά καθεστώτα φαίνονται αμετάβλητα. Αυτό επιβεβαιώθηκε ακόμη και ιστορικά κατά τη διάρκεια του 20ου αιώνα όταν τα συστήματα ήταν μαζικά. Φαίνεται, λοιπόν, ότι έχουμε ένα φαινόμενο κρίσιμης μάζας βάσει της οποίας κάθε κοινωνία μετατρέπεται αναγκαστικά σε απολυταρχικό καθεστώς. Μόνο τι γίνεται με τους ανθρώπους σ’ αυτή την αναρρίχηση εξουσίας; Είναι ακριβώς αυτοί που με την αντίστασή τους και τη θυσία τους, θα αμφισβητήσουν τον άτρωτο χαρακτήρα του συστήματος. Η συνείδησή τους να ανήκουν στην ανθρωπότητα και η σχέση τους με το χρόνο, τους επιτρέπει να αγωνίζονται εναντίον αυτής της επίσημης οντότητας που αποτελεί το υπόβαθρο του απολυταρχικού καθεστώτος, δηλαδή της κοινωνίας. Είναι μόνο χάρις σ’ αυτούς που το απολυταρχικό καθεστώς μπορεί να καταρρεύσει. Αποτελούν τα σπέρματα της ανθρωπότητας και του χρόνου. Ως εκ τούτου, δεν μπορούν να δεχτούν το απαράδεκτο και τη βαρβαρότητα ενός απολυταρχικού καθεστώτος. Και παραδόξως, το σύστημα έχει επίγνωση αυτού του γεγονότος. Άρα, αυτοί οι άνθρωποι θα είναι φυσιολογικά τα πρώτα θύματα αυτού του αγώνα της εξουσίας κατά της ουσίας. Είναι επίσης φυσιολογικά οι πρώτοι δίκαιοι. Χάρις σε αυτά τα σπέρματα, η ανθρωπότητα μπορεί να αμυνθεί έναντι της κοινωνίας του παρόντος που αρνείται το παρελθόν και το μέλλον. Όλο το πρόβλημα αυτού του αγώνα είναι η ικανότητα των ιδιομορφιών να παράγουν ανωμαλίες ικανές να προκαλέσουν την κατάρρευση των απολυταρχικών καθεστώτων. Μόνο με αυτόν τον τρόπο οι επόμενοι άνθρωποι μπορούν να είναι ελεύθεροι.\nΕάν μερικοί διερωτώνται ακόμα για την έννοια της ανθρωπότητας και την αφαιρετικότητά της, η μελέτη των πινάκων του Vincent van Gogh σίγουρα θα τους βοηθήσει να αντιληφθούν τη φύση της. Εάν πρόκειται για μία σκέψη πάνω σ’ αυτό το έργο, είναι αρκούντως ικανοποιητικό να διεισδύσουμε στην ουσία των διαφορών μεταξύ ανθρωπότητας και κοινωνίας. Ο Vincent van Gogh μην μπορώντας να υποταχθεί στα συμβατικά καπρίτσια της κοινωνίας, μας άφησε ένα έργο με τα αποτυπώματα της ανθρωπότητας. Δεν υπάρχουν συμβιβασμοί στη ζωγραφική του, διότι μελετούσε μόνο και μόνο τους ανθρώπους και τη φύση. Και είναι γι’ αυτόν το λόγο που ζωγράφισε την αθλιότητα. Διότι, όπως το εξήγησε ο Victor Hugo, το κομμάτι της ανθρωπότητας είναι μεγαλύτερο στα σπίτια των αθλίων παρά στα σπίτια των αστών. Η ανθρώπινη φύση αρκείται στα λίγα διότι το μόνο που επιθυμεί είναι να ζει. Ενώ η κοινωνική φύση χρειάζεται πολλά για να επιβιώσει. Οι κοινωνικές απαιτήσεις είναι πιο σημαντικές από τις ανθρώπινες ανάγκες. Διότι το ουσιώδες είναι σπάνιο. Επικεντρώνεται στην πολλαπλότητα του ενός και όχι στον ένα της πολλαπλότητας. Ο Vincent van Gogh συνθέτει βάσει των στοιχείων που χαρακτηρίζουν την ανθρωπότητα. Πάει στο ουσιώδες χωρίς να σταματά σε περιττές λεπτομέρειες. Επιπλέον, τα στοιχεία του μάς δείχνουν εκείνο στο οποίο αποδίδει σημασία και με αυτόν τον πλάγιο τρόπο μυεί το θεατή στην ανθρωπότητα. Έτσι, La chambre de Vincent ή Le vieil homme triste ή ακόμα τα γνωστά Τournesols δεν είναι παρά ψηφίδες της ανθρωπότητας. Προβάλλοντας πράγματα που η κοινωνία θεωρεί λεπτομέρειες, αναδεικνύει τα ίχνη της ανθρωπότητας. Ως εάν το βλέμμα του ζωγράφου δεν μπορεί να δει παρά μόνο αυτό μέσα στον κόσμο. Διότι σε τελική ανάλυση, πόσα πράγματα τα οποία ανήκουν στην πραγματικότητα, συνιστούν πραγματικά μέρος της ανθρωπότητας; Σίγουρα πολύ λίγα, όμως η ουσία είναι εδώ και επαρκεί, για να αποδώσει μία πραγματικότητα στον ανύπαρκτο λαό. Ξεκινώντας από τα ίχνη του τελευταίου, είναι δυνατόν να ανακατασκευάσουμε στοιχεία της δομής της ανθρωπότητας. Οι πίνακες του Vincent van Gogh είναι πινελιές του δασκάλου στο πορτραίτο της ανθρωπότητας. Σε εμάς έγκειται να τις εκλάβουμε ως τέτοιες και να μην τις θεωρούμε ως απλούς πίνακες που πρέπει να κοσμούν εκθέσεις βυθισμένες στο κοινωνικό κενό. Ο Vincent Van Gogh μάς δείχνει μέσω του έργου του, τη σημασία της έκφρασης, την ανάγκη της δημιουργίας. Δεν έχει ανάγκη να δείξει το έργο του σε όλους. Του αρκεί να αποδείξει ότι υπάρχει χωρίς να χρειάζεται να αποδείξει οτιδήποτε άλλο. Διότι η κοινωνία δεν μπορεί να δώσει την έγκρισή της παρά για το παρόν. Όμως όταν πρόκειται περί δημιουργίας για την ανθρωπότητα, αυτό δεν είναι αρκετό. Χρειαζόμαστε το παρελθόν και το μέλλον για να υπάρχουμε μέσα στην ανθρωπότητα. Το παρόν δεν είναι παρά μία κοινωνική ψευδαίσθηση. Το να ζωγραφίζουμε για το παρόν δεν μπορεί να αποτελεί μια δημιουργία για την ανθρωπότητα. Διότι η αναγνώριση της τελευταίας δεν μπορεί να επιτευχθεί μέσω της κοινωνίας. Ολόκληρο το έργο του Vincent van Gogh το αποδεικνύει κατά τρόπο αποτελεσματικό.\nΗ κοινωνία μένει κατάπληκτη μπροστά στην πρόδηλη ευχέρεια με την οποία αποδεικνύει την αξία του ο Franz Schubert. Κατά τη διάρκεια τού έτους 1815, συνθέτει περίπου 140 Lieder· σε μία μόνο ημέρα, την 15η Οκτωβρίου, έγραψε οκτώ. Όμως, γιατί η κοινωνία δεν μελετά τον τρόπο με τον οποίο δημιουργούσε λόγω ανάγκης, έτσι ώστε να καταλάβει την ιδιοφυΐα του; Ενώ γνωρίζει ότι συνήθιζε να γράφει πρώτα τη μελωδία, στη συνέχεια να ορίζει την αρμονία και στο τέλος να ολοκληρώνει τη σύνθεση του Lied, δεν μπορεί και κυρίως δεν θέλει να αποδεχτεί ότι το ταλέντο του ήταν μόνο ένα από τα στοιχεία της μουσικής του ιδιοφυΐας. Δεν ήταν απλώς ένα προικισμένο παιδί. Μελοποίησε 72 ποιήματα του Goethe, 47 του Mayrhofer, 46 του Schiller, 44 του Müller, 28 του Matthisen, 23 του Hölty, 22 του Kosegarten, 13 του Körtner, 12 του Schober και 6 του Heine. Τι άλλο έπρεπε να κάνει; Αυτό δεν επαρκεί για να αποδείξει τις ικανότητές του ως ιδιοφυΐα; Γιατί πρέπει η κοινωνία να επιμένει να βλέπει στο πρόσωπό του μόνο το δημιουργό ενός τύπου στροφικού Lied, ενώ ο χρόνος να αδυνατεί να το επιτρέψει; Απέδωσε το γερμανικό ρομαντικό συναίσθημα, εξέφρασε τη γαλήνια χαρά, αλλά και τη μελαγχολία, προχώρησε από τη φιλοσοφική μελέτη στο drame vibrant, και εν τούτοις, η κοινωνία δεν βλέπει στο πρόσωπό του παρά έναν απλό ταλαντούχο μουσικό. Η υγεία του ήταν εύθραυστη, δεν ήταν ποτέ αρκετά ελεύθερος και οι συνήθειες της καθημερινής του ζωής δεν δείχνουν ότι διατηρούσε ανήθικες σχέσεις. Όμως η κοινωνία αρέσκεται να διαδίδει ότι πέθανε από σύφιλη, αν και δεν υπάρχει κανένα ουσιαστικό στοιχείο να το αποδεικνύει. Με αυτή τη μέθοδο επιδιώκει να στιγματίσει την ιδιοφυΐα του με τρόπο που να αποδεικνύει στη μάζα ότι καλά κάνει να μην ξεπερνά το κανονικό, διότι η ιδιοφυΐα είναι αναγκαστικά συνδεδεμένη με δευτερεύουσες καταστάσεις μη αποδεκτές. Αυτή η γραμμή σκέψης, αν και απλοϊκή, επιβάλλεται με τη βία στον πληθυσμό ο οποίος έχει την τάση να αντιμετωπίζει τους ιδιοφυείς υποτιμητικά ή στην καλύτερη περίπτωση με οίκτο, διότι τους θεωρεί ανισόρροπους. Εκτός της πεπατημένης οδού, ο κόσμος δεν έχει νόημα για την κοινωνία. Η ιδιοφυΐα εκπέμπει σήμα κινδύνου γι’ αυτήν. Άρα, πρέπει να πείσει τη μάζα για τον ανώφελο αν όχι επιβλαβή χαρακτήρα της ιδιοφυΐας.. Το πρόβλημα του Franz Schubert είναι ότι συγκαταλέγεται ανάμεσα σε αυτά τα θύματα της κοινωνίας. Έτσι, ακόμα και οι άνθρωποι δυσκολεύονται να συλλάβουν το ανθρώπινο βάθος του έργου του. Ανίκανη να κτυπήσει τις ανωμαλίες, επιχειρεί να μετατρέψει τις ιδιομορφίες.\nΗ πρόσβαση στην ανθρωπότητα είναι εφικτή μόνο μέσω του έργου, διότι μόνο η αδιάκοπη δραστηριότητα δικαιώνει την ανθρώπινη ύπαρξη. Είναι γι’ αυτόν το λόγο που η κοινωνία ελέγχει την εργασία. Διότι δεν επιθυμεί να μετατρέπεται η εργασία σε έργο. Δέχεται μόνο την αναγκαστική εργασία, τη χρήσιμη εργασία, την εργασία κατ’ εντολήν. Οποιαδήποτε άλλη εργασία κινεί υποψίες, διότι είναι ανθρώπινη, πολύ ανθρώπινη για την κοινωνία. Μία εργασία που οδηγεί στην ελευθερία δεν μπορεί παρά να είναι ο καρπός μιας προμηθειακής τόλμης. Ενώ η τελευταία ανησυχεί την κοινωνία όσο και τους θεούς. Εάν οι θεοί καταδίκασαν τον Προμηθέα δια του Κράτους και της Βίας, είναι επειδή αντιπροσωπεύει το σύμβολο της ανθρωπότητας και του χρόνου. Ο Προμηθέας ως Τιτάνας ήταν παρών μέσα στο παρελθόν των θεών. Άρα, τους είδε να καταφθάνουν και να καταλαμβάνουν την εξουσία. Είδε μάλιστα και την εγκαθίδρυση αυτής της κοινωνίας και την απόφασή της να σταματήσει το χρόνο μέσω της αθανασίας. Όμως ο Προμηθέας είδε και το μέλλον. Θεωρώντας ότι ο χρόνος είναι απαραίτητος στην εξέλιξη της ανθρωπότητας, δεν μπορούσε παρά να αγωνιστεί ενάντια στην αθάνατη εξουσία των θεών. Είναι, λοιπόν, μνήμη μέλλοντος, νοημοσύνη μέλλοντος εγκλωβισμένη μέσα στο παρελθόν. Η αντίστασή του εναντίον των θεών και η θυσία του για την ανθρωπότητα αντιπροσωπεύει ένα βαθύ νοητικό σχήμα. Πέραν από το μύθο του Σισύφου σχετικά με τη θεματική του παραλόγου την οποία ανέπτυξε ο Albert Camus, ο μύθος του Προμηθέα ταυτίζεται με τη νοημοσύνη. Αυτός ο μύθος μάς δείχνει ότι η νοημοσύνη είναι το μέλλον της ανθρωπότητας. Από την άποψη της κυβερνητικής, πρόκειται για πραγματική μηχανή του Wiener. Εκμεταλλεύεται τη χρονική ανατροφοδότηση εφόσον η ανθρωπότητα δεν έχει νόημα χωρίς τη νοημοσύνη και η νοημοσύνη δεν θα υπήρχε χωρίς την ανθρωπότητα. Έτσι ο μύθος του Προμηθέα, ο οποίος είναι το αρχέτυπο της παγκόσμιας ιδιοφυΐας, αποτελεί το παράδειγμα της χρονικής αντίστασης στην αθανασία του παρόντος. Άρα είναι φυσιολογικό το γεγονός ότι η κοινωνία απεχθάνεται τόσο πολύ όποιον τη θεωρεί υπεύθυνη για το τέλος της αιωνιότητας. Διότι για να υλοποιηθεί το όραμα της ανθρωπότητας, ήταν απαραίτητο να σταματήσει το όνειρο των θεών. Είναι επίσης γι’ αυτόν το λόγο που ο Προμηθέας διαβεβαιώνει στο ορατόριό μας πως αν ήταν θεός, θα αυτοκτονούσε για να αφήσει την ανθρωπότητα ελεύθερη να εξελιχθεί. Ο Προμηθέας αποτελεί την πρωτογενή ύβριν της κοινωνίας εναντίον της ανθρωπότητας. Από τη μια πλευρά είναι αυτός που διαπράττει την ιεροσυλία, δηλαδή κλέβει τη φωτιά, και από την άλλη είναι αυτός που τολμά τη θυσία, δηλαδή προσφέρει το φως. Μπορούμε, λοιπόν, να τον ερμηνεύσουμε ως μία πρωτογενή μεταμόρφωση. Μέσω του έργου του, η φωτιά της εξουσίας μετατρέπεται σε φως της ουσίας. Αποτελεί παράδειγμα προς μίμηση για κάθε άνθρωπο που συνειδητά ανήκει στην ανθρωπότητα. Μόνο που για να γίνει αυτό, πρέπει πρώτα να μετατραπεί σε στόχο της κοινωνίας, μετά να ξεπεράσει τα εμπόδιά της, για να μεταμορφωθεί από απλή ιδιομορφία σε πολλαπλή ανωμαλία, ικανή να προκαλέσει μια δημιουργική έκρηξη που δημιουργεί για την ανθρωπότητα. Διότι ο Προμηθέας είναι ο χρόνος της ανθρωπότητας.\nCD – Λόγου Χάριν- bond-us music


Όσιος Ισαάκ ο Σύρος – Ασκητικά. Λόγος ΝΗ΄: Περί της βλάβης του ζηλού του μωρού του ως εν προσώπω του Θεού, περί τε της βοήθειας της εκ της πραότητος και άλλων τρόπων. | Ελληνική Πατρολογία\nΌσιος Ισαάκ ο Σύρος – Ασκητικά. Λόγος ΝΗ΄: Περί της βλάβης του ζηλού του μωρού του ως εν προσώπω του Θεού, περί τε της βοήθειας της εκ της πραότητος και άλλων τρόπων.\nΛόγος ΝΗ΄: Περί της βλάβης του ζηλού του μωρού του ως εν προσώπω του Θεού, περί τε της βοήθειας της εκ της πραότητος και άλλων τρόπων.\nΆνθρωπος ζηλωτής ουδέποτε φθάνει την ειρήνην της διανοίας, ο δε αλλότριος της ειρήνης, αλλότριος εστί της χαράς. Εάν γαρ λέγηται η ειρήνη της διανοίας υγεία τελεία, ο δε ζήλος ενάντιος της ειρήνης, λοιπόν νόσον μεγάλην νοσεί ο έχων ζήλον πονηρόν. Ω άνθρωπε, ο εξ εναντίας των αλλοτρίων νοσημάτων δοκών εκφέρειν τον ζήλον σου,\nτην υγείαν της ψυχής σου εδίωξας. Προς υγείαν ούν της ψυχής σου φιλοπόνησον. Εάν δε τους ασθενείς επιθυμείς θεραπεύσαι, γνώθι ότι οι άρρωστοι επιμελείας χρήζουσι μάλλον ή του επιτιμίου. Πάλιν επειδάν άλλοις συ ου βοηθής, σεαυτόν εις μεγάλην νόσον εμβάλλεις οδυνηρώς. Ουκ εκ των ειδών της σοφίας ψηφίζεται ο ζήλος εν ανθρώποις, άλλ’ εκ των νοσημάτων της ψυχής, όπερ εστί στένωσις φρονήματος και πολλή άγνοια.\nΏσπερ δράξ ψάμμου πίπτουσα εις μεγάλην θάλασσαν, ούτω τα πταίσματα πάσης σαρκός προς ομοίωσιν της προνοίας και του ελέους του Θεού. Και ώσπερ ου φράττεται πηγή πηγάζουσα πλουσίως εις δράκα χοός, ούτως ου νικάται η ελεημοσύνη του δημιουργού υπό της κακίας των κτισμάτων. Ώσπερ τις σπείρων εν τη θαλάσση και προσδοκών θερίσαι, ούτως ο μνησικακών και προσευχόμενος. Ώσπερ ου δυνατόν την λαμπηδόνα του πυρός αποκλείσαι του μη ανελθείν άνω, ούτως ουκ εμποδίζονται αί ευχαί των ελεημόνων του ανελθείν εις ουρανόν. Ώσπερ η ρύσις του ύδατος εις τον κατωφερή τόπον, ούτως η δύναμις του θυμού όταν εύρη τόπον εν τη διανοία ημών. Ό κτησάμενος την ταπείνωσιν εν τη εαυτού καρδία, ούτος νεκρός τω κόσμω γέγονε. Και ο νεκρωθείς τω κόσμω, ενεκρώθη τοις πάθεσιν, ο δε νεκρωθείς τη καρδία εκ των ιδίων αυτού, ο διάβολος. Ό ευρών τον φθόνον, εύρε μετ’ αυτού τον διάβολον.\nΠερι παντός πράγματος αύτη η μνήμη εμμεινάτω εν σοί. κρείττων γαρ εστίν η βοήθεια εκ της παραφυλακής υπέρ της βοήθειαν την εξ έργων. Του αγαπώντος τον γέλωτα και αγαπώντος θεατρίσαι τους ανθρώπους, φίλος μη γίνου· οδηγεί γαρ σε εις συνήθειαν χαυνώσεως.\nΕάν δυνηθής δικαιωθήναι εν σεαυτώ κατά ψυχήν σου, μη μεριμνήσης καταδιώξαι άλλην δικαιοσύνην. Εν πάσι τοις έργοις σου προηγησάσθω εν σοι η σωφροσύνη του σώματος και η καθαρότης της συνειδήσεως. Εκτός γαρ τούτων, μάταιον εστί παρά τω Θεώ πάν πράγμα.Έκαστον έργον, ό εάν ποιής χωρίς διαλογισμού και εξετάσεως, γνώθι ότι μάταιον εστί, καν πρεπώδες η. Διότι ο Θεός προς την διάκρισιν λογίζεται την δικαιοσυνην και ουχί προς την ενέργειαν την αδιάκριτον\nΜετά χοίρου η μετά γαστριμάργου συλλαλεί κρείσσον γαρ δεξαμενή χοίρων ή στόμα φάγων.\nΆπλωσον τον χιτώνα σου επί τον πταίοντα και σκέπασον αυτόν, και εάν μη δύνη επιθείναι εφ’ εαυτόν τα πταίσματα και δέξασθαι την παιδείαν και την αισχύνην άντ’ αυτού, καν υπόμεινον, και αυτόν μη καταισχύνης.\nΟύκ εστίν ο συνιών, μη έχων ταπείνωσιν, και ο μη έχων ταπείνωσιν, ου μη συνή. Ουκ εστί ταπεινόφρων ο μη ειρηνικός, και ο μη ων ειρηνικός, ουδέ ταπεινόφρων. Και ουκ έστιν, ει μη χαίρων ειρηνικός. Εν πάσαις ταίς οδοίς, εν αις πορεύονται οι άνθρωποι εν τω κόσμω, ούχ ευρίσκουσιν εν αυταίς την ειρήνην, έως αν πλησιάσωσι τη ελπίδι του Θεού. Ουκ ειρηνεύει η καρδία εκ του κόπου και των προσκομμάτων, έως αν φθάση ταύτην η ελπίς και ειρηνεύσει την καρδίαν και εκχεεί την χαράν εν αυτή. Και αύτη εστίν, ην είπε το προσκυνητόν στόμα και πεπληρωμένον αγιότητος «δεύτε προς με πάντες οι κοπιώντες και πεφορτισμένοι, καγώ αναπαύσω υμάς». Έγγισον, φησίν, εις το ελπίσαι εις εμέ, και αναπαύη εκ του έργου και του φόβου.\nΗ ελπίς του Θεού υψοί την καρδίαν, ο δε φόβος της γεέννης συντρίβει αυτήν. Το φως της διανοίας γεννά την πίστιν, και η πίστις γεννά την παράκλησιν της ελπίδος, η δε ελπίς κρατύνει την καρδίαν. Η πίστις εστίν η αποκάλυψις της συνέσεως, Και όταν σκοτισθή η διάνοια, κρύπτεται η πίστις και κατακυριεύει ημών ο φόβος και κόπτει την ελπίδα ημών. Η πίστις η εκ της μαθήσεως ουκ ελευθεροί τον άνθρωπον εκ της υπερηφανίας και του δισταγμού, άλλ’ η εν τη συνέσει ορωμένη και ανατέλλουσα, και καλείται επίγνωσις και φανέρωσις της αληθείας. Έως αν συνή ο νους τον Θεόν ως Θεόν εν φανερώσει της συνέσεως, ουκ εγγίζει ο φόβος τη καρδία. Όταν παραχωρηθώμεν εν τη σκοτώσει και απολέσωμεν ταύτην την σύνεσιν, έως άν ταπεινωθώμεν, συμβαίνει ημίν ο φόβος, έως προσπέλαση ημάς τη ταπεινώσει και τη μετάνοια.\nΌσιος Ισαάκ ο Σύρος – Ασκητικά. Λόγος ΝΖ΄: Περί αλλοιώσεως της εν τη ψυχή γινομένης εν παντί καιρώ φωτός και σκότους, και εκβιβασμού εν τοις δεξιοίς και αριστεροίς γενομένου.


Συγκλονιστική η Φωτεινή Φιλοσόφου ως Μαρία Πολυδούρη - Zografou News - Τα Νέα του Ζωγράφου\nΣυγκλονιστική η Φωτεινή Φιλοσόφου ως Μαρία Πολυδούρη\nΑπό Κατερίνα Φραγκουλάκη\t Ημ. Απρ 11, 2019\nΚαι είναι ο έρωτας, η επανάσταση των ανθρωπίνων ψυχών. Τα βαθιά και πηγαία συναισθήματα που καθοδηγούν το μυαλό και την καρδιά…Η δυναμική φύση της γυναίκας που έρχεται με την παρουσία της να αλλάξει με πάθος την εποχή της.\nΣτη σκηνή του θεάτρου Αλκμήνη, η Φωτεινή Φιλοσόφου καταθέτει ψυχή με όλη τη σημασία της έννοιας, ενσαρκώνοντας τη ζωή της σπουδαίας Ελληνίδας ποιήτριας μας Μαρίας Πολυδούρη.\nΤης επαναστατημένης γυναίκας που ξεχώρισε στην εποχή της για το πνεύμα της, τις ιδέες της, τη ξεχωριστή και δυναμική της προσωπικότητα. Μιας γυναίκας που υποφέρει, πονάει, ερωτεύεται με πάθος, ζει, αναπνέει. Μα πάνω απ’όλα η Μαρία Πολυδούρη ζει τη ζωή. Παράδειγμα προς μίμηση για τις γυναίκες της εποχής της αλλά και τις σημερινές. Μια γυναίκα που παλεύει για τα όνειρά της. Μια γυναίκα που παλεύει για τη ζωή. Και ναι κερδίζει τη ζωή μέσα από τις δυσκολίες της.\nΗ κα. Φιλοσόφου ερμηνεύει με τελειότητα τον ρόλο της παρουσιάζοντας με ιδιαίτερη ταλέντο κάθε πτυχή της ζωής της σπουδαίας ποιήτριας. Τα παιδικά της χρόνια. -Η Μαρία Πολυδούρη ήταν ένα ποίημα-, άλλωστε. Τα χρόνια της εφηβείας της, τη σχέση της με τους άνδρες, την παραμονή της στα Εξάρχεια, την ενοικίαση του σπιτιού της, τον αρραβώνα της, τον έρωτά της για τον ποιητή Κώστα Καρυωτάκη, την παρουσία της στο πανεπιστήμιο της νομικής, τη νοσηλεία της, το τέλος της. Μέσα από ένα εξαιρετικό κείμενο της Βιβής Κοψιδά-Βρεττού και σε σκηνοθεσία: Γιάννη Νικολαϊδη.\nΗ έντονη σκηνική παρουσία της κα. Φιλοσόφου, το εκφραστικό της πρόσωπο, ο τρόπος με τον οποίο εισβάλλει και «ερμηνεύει» τη ψυχή της ποιήτριας, κατατάσσουν την ερμηνεία της μέσα στις πιο δυνατές ερμηνείες των θεατρικών σκηνών των Αθηνών. Κάνοντας το κοινό να νιώσει στο έπακρο, ψυχή και σώμα, το υπέρτατο έργο τέχνης, τη μέγιστη προσφορά της Μαρίας Πολυδούρη στον Ελληνικό πολιτισμό και στα γράμματα. Μια παράσταση που επιθυμώ, εγώ προσωπικά, να δω ξανά.\nΣτο πλευρό της, ο Νίκος Γιάννακας, που με την έντονη παρουσία του στη σκηνή προσθέτει ακόμα περισσότερη τελειότητα και αίγλη στην ήδη επιτυχημένη παράσταση που δικαιολογημένα εισπράττει το ζεστό χειροκρότημα του κοινού. Ο κ. Γιάννακας ενσαρκώνει τον σπουδαίο Έλληνα και αγαπημένο ποιητή Κώστα Καρυωτάκη και μας συγκινεί. Ενώ το παζλ της επιτυχίας συμπληρώνει η ήρεμη φωνή του κ. Γιάννη Νικολαϊδη που στο ρόλο του αφηγητή ταξιδεύει το κοινό δίνοντας περαιτέρω πληροφορίες για τη ζωή της Μαρίας Πολυδούρη.\nΜια παράσταση δυνατή, ξεχωριστή, μια ανάσα στη μονοτονία της καθημερινότητάς μας και των γρήγορων ρυθμών της.\nΑνατριχιαστική η Φωτεινή Φιλοσόφου ως Μαρία Πολυδούρη\n«RICHARD SAYS GOODBYE»- O Τζόνι Ντεπ σε ρόλο που θα συζητηθεί\nΗ Σελένα Γκόμεζ στη νέα ταινία του Γούντι Άλεν: «Μία…\n«RICHARD SAYS GOODBYE»- O Τζόνι Ντεπ σε ρόλο που θα…


Πήγε παράνυμφος στον γάμο της αδελφής της αγκαλιά με το μόλις πέντε ωρών μωράκι της | Espresso\nΠήγε παράνυμφος στον γάμο της αδελφής της αγκαλιά με το μόλις πέντε ωρών μωράκι της\n20-06-2018 | 14:02μμ\n❱❱ Αν και η σειρά είναι συνήθως εκκλησία και μετά μαιευτήριο, στην περίπτωση της Βρετανίδας Εμιλι Σελ έγινε το ακριβώς αντίθετο. Η 27χρονη από το Νιουκάσλ, η οποία ήταν παράνυμφος στον γάμο της αδελφής της, Κέιτ, γέννησε τρεις εβδομάδες νωρίτερα από το αναμενόμενο, στις 7 το πρωί της μεγάλης ημέρας. Η ξαφνική ανατροπή προγράμματος δεν την πτόησε, καθώς κατάφερε να δώσει κανονικά το «παρών» στον γάμο της Κέιτ, πέντε ώρες αργότερα, κρατώντας στα χέρια της τον νεογέννητο γιο της.\n«Γέννησα με φυσιολογικό τοκετό και ευτυχώς δεν υπήρξαν επιπλοκές. Με μετέφεραν σε θάλαμο για λίγη ξεκούραση και πήραμε εξιτήριο στις 11.15. Πήγαμε κατευθείαν στην εκκλησία. Είχαμε ειδοποιήσει νωρίτερα κι έτσι κάποιος είχε πάρει μαζί το φόρεμά μου» αναφέρει η λεχώνα παράνυμφος, η οποία κατάφερε να φτάσει στην εκκλησία μόλις με 10 λεπτά καθυστέρηση.\n«Ο κόσμος με περίμενε κι έτσι ανεβήκαμε τα σκαλιά με το μωρό αγκαλιά. Ολοι χειροκρότησαν όταν φτάσαμε. Ηταν υπέροχη στιγμή» προσθέτει η Εμιλι Σελ, η οποία με τούτα και με κείνα κατάφερε να επισκιάσει ολοκληρωτικά τη νύφη, αφού τα βλέμματα όλων ήταν στραμμένα στην ίδια και στο μωρό.


Το παλιό νοσοκομείο Χαλκίδας έτοιμο να δεχτεί πυρόπληκτους πολίτες. - OFF Magazine - Η ΧΑΛΚΙΔΑ ΣΤΟ INTERNET\nΤο παλιό νοσοκομείο Χαλκίδας έτοιμο να δεχτεί πυρόπληκτους πολίτες.\nΥγειονομικές δομές των περιοχών που πλήττονται από πυρκαγιές βρίσκονται σε κατάσταση μεγίστης ετοιμότητας.\n-4 επιπλέον ασθενοφόρα, επανδρωμένα με ιατρικό προσωπικό, ενισχύουν την περιοχή της Ιστιαίας στη Β. Εύβοια, τα οποία θα παρέχουν ιατρικές υπηρεσίες στον Αγιόκαμπο, από όπου μεταφέρονται πολίτες με πλωτά μέσα προς Αιδηψό και όπου αλλού απαιτηθεί.\n-Το Κέντρο Υγείας Σκιάθου έχει τεθεί σε κατάσταση μέγιστης ετοιμότητας, για την περίπτωση που θα μεταφερθούν στη Σκιάθο πολίτες από το λιμάνι του Μαντουδίου.\n-Το παλαιό Νοσοκομείο Χαλκίδας έχει προετοιμασθεί κατάλληλα και είναι έτοιμο να δεχθεί άμεσα για φιλοξενία 52 πυρόπληκτους πολίτες που δεν αντιμετωπίζουν προβλήματα υγείας (με δυνατότητα αύξησης σε 90).


Αλεξιάδης: Δεν θα υπάρξουν αλλαγές στις φετινές δηλώσεις - Newpost.gr\nΑλεξιάδης: Δεν θα υπάρξουν μεγάλες αλλαγές στις φετινές δηλώσεις\nΤην καθυστέρηση στην ένραξη της διαδικασίας υποβολής φορολογικών δηλώσεων επισήμανε ο αναπλ. υπουργός Οικονομικών Τρύφων Αλεξιάδης.\nΔημοσίευση 7 Μαρτίου 2016, 08:05 / Ανανεώθηκε 7 Μαρτίου 2016, 08:15\nΜιλώντας το πρωί στον ΑΝΤ1 ο κ. Αλεξιάδης είπε ότι εντός των επομένων ημερών θα αρχίσει η υποβολή των αιτήσεων ενώ πρόσθεσε στις φετινές δηλώσεις δεν θα υπάρξουν μεγάλες αλλαγές, θα ισχύσει ότι ίσχυε και πέρυσι αρκεί να περάσει η σχετική διάταξη από τη Βουλή και να μην υπάρξουν ενστάσεις από τους δανειστές\nΣτο θέμα των αποδείξεων είπε ότι ο κόσμος πρέπει να ζητάει τις αποδείξεις από τις συναλλαγές που κάνει καθώς η φοροδιαφυγή είναι υπόθεση όλων. Μάλιστα όπως είπε, εάν υπάρχει φοροδιαφυγή και δεν μαζεύονται τα έσοδα, αυτό έχει επίπτωση σε όλους τους πολίτες.\nΓια το αφορολόγητο είπε ότι μια κατηγορία πολιτών το δικαιούται. Αυτό που ετοιμάζει το ΥΠΟΙΚ όπως είπε είναι η σύνδεση του αφορολόγητου με τη χρήση πλαστικού χρήματος. Έτσι όλοι οι πολίτες θα πρέπει να κρατάνε τις αποδείξεις από 1η Ιανουαρίου όμως θα έρθει η διάταξη που θα προεβλέπει ότι οι αποδείξεις που προέρχονται από πλαστικό χρήμα δεν θα πρέπει να κρατούνται στο σπίτι. Αυτό όμως διευκρίνισε ότι θα γίνει όταν ψηφιστεί η διάταξη. Μέχρι τότε όπως είπε όλοι θα πρέπει να μαζεύουν όλες τις αποδείξεις και να τις κρατούν ανεξάρτητα αν δικαιούνται αφορολόγητο ή όχι.


Ο Νόμος της Σιωπής (2 Βιβλίο) -sicilian mafia series- - Diana K. - Wattpad\nΟ Νόμος της Σιωπής (2 Βιβλίο) -sicilian mafia series-\nBy KostasDiana Ongoing - Updated Dec 23, 2018\ncorfuhello May 06, 2018\nΜπα μπα ο Παύλος καλε....αντε βρε ελα και εσυ στο κλαμπ μαζι με τον ξάδερφό σου τον Αλεξ ...καψούρα κλαμπ❤❤❤\ngina_HD May 03, 2018\n😍😍😍😍😍😍 καλη αρχη 😁😁😁😁 ωραια ιδεα!!\nskalmarika73 Jun 02, 2018\nΑναμένω με πολύ ενδιαφέρον να την ακούσω, πιστεύω ότι θα αποδειχθείς άξιος απόγονος και συνεχιστής του ονόματος των προγόνων σου\nhornybrunette Jun 27, 2018\nΗ ιστορια φαινεται να εχει πολυ ενδιαφερον!!\nkaterina-mil May 06, 2018\nΚαλή αρχή... Είναι η ιστορία του Παύλου?\nkassiani_K May 04, 2018\nΠού ειναι το επόμενο κεφάλαιο πανούργα συγγραφέα;; Μας ανοίγεις την όρεξη με τον πρόλογο και μετά μας αφήνεις έτσι;;😒😒\nGet notified when Ο Νόμος της Σιωπής (2 Βιβλίο) -sicilian mafia series- is updated\nΈσπασε η νύχτα. (1 Βιβλίο) ( υπό διόρθωση)\n99.7K 2.4K 829\n1.8K 204 117\nΔημιουργία εξώφυλλου της EmmanouelasVentouri\n2.2K 309 36\n110K 15K 4.3K\n11.7K 2.8K 1.5K\n29.8K 4.9K 2.6K\n3K 322 207\n7.4K 1.6K 413\nDark Secrets: The game of Death\n8.2K 1.2K 312\nΟ Μάνος θα κληθεί να παίξει το μεγαλύτερο παιχνίδι της ζωής του σε μια παρτίδα που βρίσκεται προς το τέλος. Αν δε προσέξει όμως, νικητής θα είναι ο θάνατος.\nΤι είναι άραγε ο θάνατος?\nΜια κατάσταση στην οποία το σώμα μένει χωρίς ψυχή... σαπίζει και χάνεται... Στο τέλος αυτό που μένει είναι το απόλυτο τίποτα...\nΚοίταξε γύρω σου ...\nΆνθρωποι περπατάνε... σε ακουμπάνε...\nΦεύγουν.  Ζουν και πεθαίνουν μέσα σε μια στιγμή .\nΔεν ξέρεις τη ζωή τους ...\nΟύτε αυτοί τη δική σου...\nΦοβάσαι? Και καλά κάνεις....\n5.4K 1.4K 532


Υγρή πρωτεΐνη Κολλαγόνου δια την αντιμετώπιση του χαλαρού δέρματος στο σώμα!\nΤο Nithya είναι υγρή πρωτεΐνη κολλαγόνου για χρήση στην αντιγήρανση του δέρματος. Περνώντας τα χρόνια μειώνεται η παραγωγή του Κολλαγόνου, αλλά αποδομείται σιγά σιγά και το υπάρχον, κι έτσι οι ιστοί χάνουν την συνοχή τους, το δέρμα χαλαρώνει, παύει να είναι σφριγηλό και ελαστικό.\nΜε το Nithya γίνεται αναδόμηση του υποδερμικού συνδετικού ιστού μέσω διέγερσης κολλαγόνου και ινοβλαστών. Έτσι διορθώνεται η υποτροφία και δερματική υποτονία, επαναφέροντας την ελαστικότητα του δέρματος.\nΕίναι ιδανικό για την χαλάρωση στα μπράτσα και το εσωτερικό των μηρών. Γενικά μπορεί να χρησιμοποιηθεί οπουδήποτε στο σώμα υπάρχει πλαδαρό δέρμα.\nΠοιο είναι το πρωτόκολλο του Nithya;\nΤο Nythya για το σώμα, έχει πρωτόκολλο συνεδριών ανά 3 εβδομάδες, αλλά ο αριθμός των συνεδριών σχετίζεται με το μέγεθος του προβλήματος. Οι θεραπείες συνεχίζονται μέχρι να πάρουμε ικανοποιητικά αποτελέσματα.\nΠόσο διαρκούν τα αποτελέσματα του Nithya ;\nΣυνήθως τα αποτελέσματα διαρκούν και 6 με 7 μήνες και γι αυτό μετά την ολοκλήρωση των θεραπειών, όπου θα έχουμε το αποτέλεσμα που επιθυμούμε, προτείνουμε να γίνεται αναμνηστική θεραπεία κάθε 5 μήνες.\nΦυσικά μπορεί να συνδυαστεί με οποιαδήποτε άλλη ενέσιμη ή μη ενέσιμη θεραπεία, αλλά όχι την ίδια μέρα. Εξαιρετικό είναι το αποτέλεσμα με συνδυασμό του Nithya και Ραδιοσυχνοτήτων


Μέρκελ για προσφυγικό: Η Σύνοδος αφορά το μέλλον της Ευρώπης - Κόσμος - Νέα Κρήτη\nΤώρα διαβάζετε: Μέρκελ για προσφυγικό: Η Σύνοδος αφορά το μέλλον της Ευρώπης\nΑνανέωση 21/09/2015, 12:33\nΜέρκελ για προσφυγικό: Η Σύνοδος αφορά το μέλλον της Ευρώπης\nΗ γερμανίδα καγκελάριος κ. Μέρκελ κάλεσε την Ευρώπη να «αναλάβει τις ευθύνες« της και συνέδεσε την Σύνοδο Κορυφής για το προσφυγικό με το μέλλον της Ευρώπης. Ταυτόχρονα προειδοποίησε πως η Γερμανία «δεν σηκώνει μόνη της αυτό το έργο».\nΗ έκκληση της καγκελαρίου, με την ανάλογη πίεση που ασκεί το Παρίσι, γίνεται ενώ η ΕΕ οδεύει ακόμη διχασμένη στη Σύνοδο για το σχήμα ανακατανομής.\nΟ πρόεδρος της Ευρωβουλής ανέφερε πως «αναμένει αποφάσεις» από τις συναντήσεις για τη μετεγκατάσταση που έχει προτείνει η Κομισιόν.\n«Η έκβαση της Συνόδου θα δείξει πολλά για την ικανότητα της Ευρώπης να κοιτάζει στο μέλλον» τόνισε η Άνγκελα Μέρκελ.\nΈπειτα, κάλεσε τους «28» να δείξουν «πως η Ευρώπη αναλαμβάνει από κοινού αυτήν την ευθύνη» και τόνισε «Είμαστε μία ένωση αξιών, με κοινή πολιτική ασύλου, μία ένωση με ανοικτά σύνορα μεταξύ των μελών της».\n«Η προσφυγική κρίση δεν είναι πρόκληση μόνο για τη Γερμανία, αλλά για την Ευρώπη. Η Γερμανία δεν μπορεί να σηκώσει μόνη της στους ώμους της αυτό το βάρος» υπογράμμισε η Μέρκελ.\nΑπό την πλευρά του, ο πρόεδρος του Ευρωπαϊκού Κοινοβουλίου Μάρτιν Σουλτς είπε ότι αναμένει από τους υπουργούς Εσωτερικών της ΕΕ να καταλήξουν σε συμφωνία για το πρόγραμμα μετεγκατάστασης 160.000 προσφύγων και μεταναστών στη συνάντηση που θα έχουν την Τρίτη, των 40.000 που έχουν αποφασιστεί από Ελλάδα και Ιταλία και του ευρύτερου σχήματος των 120.000 της πρότασης Γιούνκερ.\n«Θα γίνουν κάποιες συζητήσεις, αλλά στο τέλος θα υπάρξει μια συμφωνία για την μετεγκατάσταση των 160.000» προσφύγων, δήλωσε ο Σουλτς στον γερμανικό ραδιοφωνικό σταθμό Deutschlandfunk.


Αύξηση αναμένεται φέτος στην παραγωγή ελαιολάδου - Newpost.gr\nΑύξηση αναμένεται φέτος στην παραγωγή ελαιολάδου\nΑνοδικά κινείται κατά τη φετινή χρονιά η εγχώρια παραγωγή ελαιολάδου, καθώς σημειώνεται αύξηση 3,3% στους 310.000 τόνους, σύμφωνα με μελέτη της IBHS ΑΕ.\nΔημοσίευση 30 Νοεμβρίου 2016, 04:29\nΣύμφωνα με τον Αλέξη Νικολαΐδη , Economic Research & Sectoral Studies Senior Analyst, την περίοδο 2014/2015 η εγχώρια παραγωγή ανέκαμψε, σημειώνοντας σημαντική αύξηση 127% στο επίπεδο των 300.000 τόνων.\nΗ άνοδος αυτή επέτρεψε την ενίσχυση των εξαγωγών, με αποτέλεσμα το 2015 να εξαχθούν συνολικά 149.000 τόνοι, αξίας 544,7 εκατ. ευρώ, όγκος αυξημένος κατά 81.800 τόνους από το προηγούμενο έτος.\nΤην τρέχουσα περίοδο 2015/16 παρατηρείται αύξηση της παραγωγής σε όλες τις κύριες παραγωγικές χώρες της ΕΕ, με τη διεθνή ζήτηση να παραμένει ισχυρή.\nΑναλυτικά, η μέση τιμή του εξαιρετικού παρθένου ελαιόλαδου στην Ελλάδα στα τέλη του περασμένου Μαΐου έφτασε στα 2,9 ευρώ το κιλό (-6,1% σε ετήσια βάση).\nΣτην Ισπανία διαμορφώθηκε στα 2,93 ευρώ το κιλό (-16,5%), στην Ιταλία στα 3,55 ευρώ το κιλό (-39%) και στην Τυνησία στα 3,08 ευρώ το κιλό (-10,2%).\nΣτη μελέτη της IBHS αναλύονται οι οικονομικές καταστάσεις 121 επιχειρήσεων. Όπως προκύπτει από τα αποτελέσματα, ο κύκλος εργασιών του δείγματος το 2014 μειώθηκε απότομα κατά 16,3% στα 406 εκατ. ευρώ. Τα ΚΠΤΦΑ κατέγραψαν πτώση 45,7%, στα 19 εκατ. ευρώ ενώ τα προ φόρων αποτελέσματα διαμορφώθηκαν σε ζημιές 4 εκατ. ευρώ έναντι κερδών 12 εκατ. ευρώ το 2013. Τα περιθώρια ΚΠΤΦΑ και ΚΠΦ υποχώρησαν σημαντικά σε 5,8% και 0,1% αντίστοιχα. Η κεφαλαιακή μόχλευση αυξήθηκε οριακά στο 1 προς 1 ενώ οι απαιτήσεις εισπράχθηκαν εντός 4 μηνών.


Juan Gabriel Vásquez, «Οι πληροφοριοδότες» | Amagi\nΠαρ, 02/19/2016 - 09:09\nΑν ο Marquez μάς γνώρισε τον μαγικό ρεαλισμό, ο Vasquez μάς οδηγεί στην απομάγευση. Στο οπισθόφυλλο του βιβλίου διαβάζεις:\nΜετά από αυτό, θα κατευθυνθείς μηχανικά στο ταμείο και θα αγοράσεις το βιβλίο.\nΕίμαι από τους ελάχιστους που δεν έχουν διαβάσει τον «Ήχο των πραγμάτων όταν πέφτουν». Το ξέρω, το βλέμμα σας στρέφεται με αποτροπιασμό — αλλά υπόσχομαι ότι, αφού διάβασα αυτό το βιβλίο, θα πάω στη βιβλιοθήκη με τα αδιάβαστα για να το αρχίσω αμέσως.\nΟι «Πληροφοριοδότες» είναι ένα βιβλίο για την Ιστορία, επίσημη και ανεπίσημη, και τη μνήμη, συλλογική και ατομική. Είναι ένας λαβύρινθος από κάτοπτρα, αλλά κάθε κάτοπτρο εδώ αντανακλά και μια διαφορετική πραγματικότητα. Την πραγματικότητα του νέου δημοσιογράφου Γκαμπριέλ Σαντόρο, του πατέρα του , Γκαμπριέλ Σαντόρο επίσης, διαπρεπούς καθηγητή Ρητορικής, της Σάρα Γκούτερμαν, Εβραίας μετανάστριας που κατέφυγε μικρή με την οικογένειά της στην Κολομβία για να γλιτώσει από τον ναζισμό. Μέσα από αυτό το πλήθος αντικατοπτρισμών, ο αναγνώστης σαν ντετέκτιβ ψάχνει να βρει την αλήθεια.\nΤο βιβλίο που εκδίδει ο νεαρός Σαντόρο σκάει σαν κεραυνός εν αιθρία στην κοινωνία της Μποκοτά, αναμοχλεύοντας μαύρες σελίδες της πρόσφατης ιστορίας της χώρας. Τον πόλεμο στο βιβλίο θα τον κηρύξει ο ίδιος του ο πατέρας. Θα χρησιμοποιήσει το ταλέντο του και το κύρος του για να λοιδορήσει το έργο του γιου του, καθιστώντας τον αναξιόπιστο. Έτσι κι αλλιώς, μόνο ένα ταλέντο χωρά στην οικογένεια: το δικό του. Αλλά είναι μόνο αυτό; Όταν ο Σαντόρο ρωτήσει τον πατέρα του προς τι τόσο μένος για το βιβλίο, θα πάρει την αποστομωτική απάντηση: «Η μνήμη δεν είναι δημόσια». Μετά από αυτή την απάντηση θα απομακρυνθούν και δεν θα ξανάρθουν κοντά προτού ο πατέρας χρειαστεί να κάνει μια εγχείριση ανοικτής καρδιάς . Όταν βγει από το νοσοκομείο, όταν γλιτώσει τον θάνατο από αυτή την περιπέτειά του, θα το δει σαν μια δεύτερη ευκαιρία στη ζωή — μέχρι που θα αποκτήσει και ερωμένη: τη γυναίκα που τον κούραρε στο σπίτι. Σε μια ειρωνεία της μοίρας όμως θα πέσει θύμα τροχαίου γυρνώντας από μια εκδρομή που έκανε στην επαρχία.\nΟ γιος, γεμάτος αναπάντητα ερωτήματα, θα αρχίσει να ψάχνει το παρελθόν του πατέρα του. Σιγά-σιγά το βιβλίο μεταμορφώνεται σε ένα ψυχολογικό noir. Περιφερόμενος στη δαιδαλώδη Μποκοτά, αναζητά επιζώντες μάρτυρες μιας σκοτεινής εποχής, σκαλίζει βιβλιοθήκες, αρχεία, γράμματα, προσωπικά αντικείμενα, φωτογραφίες. Η έρευνα είναι δύσκολη και ψυχοφθόρα, οι μάρτυρες δεν ανοίγουν εύκολα τα στόματά τους κι ας έχουν περάσει τόσα χρόνια, πολλά από τα αρχεία έχουν καταστραφεί. Όταν κατορθώσει να ενώσει τα σπαράγματα, μπροστά του θα αναδυθεί μια ζοφερή εικόνα. Μια εικόνα ρυπαρή, που αγγίζει την ίδια του την οικογένεια. Η μαρτυρία της Σάρα Γκούτερμαν θα επιβεβαιωθεί με τον χειρότερο τρόπο. Ο φόβος της δίκαιας εκδίκησης θα τον στοιχειώσει, και αυτός ο γιος του θύτη θα κάνει ένα ταξίδι εξιλέωσης ελπίζοντας να βρει τον γιο του θύματος. Το ταξίδι είναι τόσο γεωγραφικό, στη σκοτεινή καρδιά της χώρας, όσο και χρονικό, γυρνώντας στη δεκαετία του 1940. Τότε που η Κολομβία ζούσε στον απόηχο του πολέμου, όπου κάτω από τη πίεση των ΗΠΑ επιδόθηκε σε ένα κυνήγι μαγισσών φυλακίζοντας τους μετανάστες γερμανικής καταγωγής και εξοντώνοντάς τους παράλληλα και οικονομικά. Κυρίως όμως είναι ένα ταξίδι μέσα στον εαυτό του, όπου θα ψάξει να βρει απαντήσεις. Τελικά τι είναι αυτό που χαράζεται μέσα μας και μας καθορίζει; Πόσο υπεύθυνοι είμαστε για αυτά που κάνουμε, όταν τα κάνουμε; Γνωρίζουμε όλες τις παραμέτρους και το πώς μπορεί να επηρεάσουμε άλλες ζωές με τις πράξεις μας και πόσο; Μια ιστορία προδοσίας ηθελημένης, επιπόλαιης (;) στοιχειώνει το βιβλίο. Ο προδότης μεταμελείται ποτέ ειλικρινά ή όχι;\nΟ τίτλος του βιβλίου είναι διττός. Πληροφοριοδότες είναι αυτοί που κατέδιδαν στην κυβέρνηση συμπολίτες τους ως υποστηρικτές των ναζί με το παραμικρό ώστε να μπουν στη διαβόητη μαύρη λίστα. Ο φθόνος και η ιδιοτέλεια πήγαιναν χέρι-χέρι εκείνη την εποχή. Πληροφοριοδότες είναι όμως και οι μάρτυρες που χρησιμεύουν σαν ζωντανή μνήμη στον πρωταγωνιστή δημοσιογράφο.\nΟι συγκρούσεις διατρέχουν το βιβλίο: γενιές, φυλές, η επίσημη και η ατομική ιστορία, η μνήμη και η ηθική, προσωπική και συλλογική, παλεύουν συνεχώς μεταξύ τους. Η γραφή του Vasquez ξεδιπλώνεται σε σπείρες, σαγηνεύοντάς σε από τις πρώτες σελίδες. Το βιβλίο είναι ένα ρόλερ-κόστερ: υπάρχουν στιγμές απαλές, σχεδόν υποτονικές, αλλά με το γύρισμα της σελίδας συνειδητοποιείς ότι έχεις ανεβεί σε δυσθεώρητο ύψος, από όπου κατρακυλάς με ιλιγγιώδη ταχύτητα, πλημμυρισμένος αισθήματα και εικόνες. Όπως αυτή του Κόνραντ όταν πάει να πουλήσει τον τελευταίο του δίσκο: αυτή η εικόνα δεν θα φύγει ποτέ από το μυαλό μου…\nΔεν ξέρω αν αυτό το βιβλίο δεν είναι εξίσου καλό με τον «Ήχο των πραγμάτων όταν πέφτουν», που όλοι μου το εκθειάζουν. Αυτό που ξέρω είναι ότι έχει πάρει θέση ανάμεσα στα καλύτερα βιβλία που έχω διαβάσει τα τελευταία χρόνια. Με αυτό το βιβλίο ο Vasquez εδραιώνεται σαν ένας από τους σημαντικότερους νέους ξένους πεζογράφους που μας έχουν συστηθεί πρόσφατα. Επίσης ξέρω ότι χωρίς τον Αχιλλέα Κυριακίδη μπορεί να διάβαζα ένα διαφορετικό βιβλίο. Η μετάφρασή του είναι ένα έργο τέχνης από μόνη της. Ξεχωριστό και το εξώφυλλο του βιβλίου, φιλοτεχνημένο από τον Χρήστο Κούρτογλου, όπως όλα όσα έχει κάνει για τις εκδόσεις Ίκαρος. Ο Χρήστος Κούρτογλου έδωσε νέα πνοή στην τέχνη του εξωφύλλου, παραδίδοντάς μας με κάθε έργο του μαθήματα αισθητικής.\nΠαναγιώτης Χατζηγιαννάκης / Juan Gabriel Vásquez / Αχιλλέας Κυριακίδης / Χρήστος Κούρτογλου / Εκδόσεις Ίκαρος